Tikir Dam Ai Thok Ning – Chin Modern News\nTikir Dam hi thenkhat ruahnak ah Vice President Pu Henry Van Thio rian a tuan hnu lawngin tuanchuahmi ah kan ruah . A rak I thok ning tak cu mah tihin a si .\n1998 Kum lio in Tikir khua Pawngah ummi “Tikir Kual “ timi hmun hi hmunhma rem, hmun ttha , hmun dawh a si caah hi lioah Pah Wa Tah (Ohkathah) a rak tuanmi ralbawi (Bo-Hmu-Ci) Tan Aung nih a ke bakin Ni li lamkal in a rak zoh hmasa ti si .\nHi lioah hin mawtaw lam zong a um rih lo . Cu hnu ah a mah a chawngmi, Pa Wa Tah (Oh-Ka-Tthah) a si vemi (Bo-Hmu-Ci) Tan Win nih a rak zoh i Tikir Kual (Tikir dam tuahnak hmun) hi ka hmuhmi hmunhma vialte lakah hmunhma dawh, hmunhma ttha bik a si tiah a rak chim ta ti si.\nHi lioah hin Tikir khua hi Thantlang Peng chungah pehtlaih nak lam le sul lei ah a rak chiat lio bik caan a si. Cozah lei zong nih hnu an rak chitmi khua a si. A ruang cu pehtlaihnak a chiat tuk caah si.\nTikir Dam tuah khawhnak ding ahcun zeihlan cem ah lam a pem hmasa a hau ti a si caah, 2003 kum ah (Nah-Tah-Lah) zung lei in Tikir le Hriangkhan khua hnih kar lam cawhnak ah tiin Kyat Sing (272 ) an rak thlak, nain cu zong cu an rak chuh than hna.\nCu lawng si lo, 2013 kum ah (Myat-Nu-Thu) Company nih Tikir le Hriangkhan kar lam cu alak (Free) in an rak cawhpiak than hna i, an lim hlan ah an ngol than hoi. Cu hnu cun Pu Henry Van Thio (Bohmu) Pensen a lak hnu, cozah sinah Tikir Dam tuahnak ding rak halnak ca a rak chiah.\nCu hnu ah Kawlram President zung in 2013 kum ah Tikir Kual (Dam) tuahnak a ttha maw ttha lo ti ngiatthlainak (Survey) tuah ding ca an rak chuah. Mah hnu cun USDP cozah kai hnu 2013-2014 Budget Kum ah Tikir Dam tuahnak ding caah tiin phaisa sing 2000 kyats an rak thlakpiak hna .\nCu zong cu Tikir Dam tuah loin Thantlang peng Lautu lei Khua (4 ) ah sing 2000 kyats cu lei tilam tuahnak ah tthenh phawt than an si . Dam tuahnak ah hman a si ti lo .\nA liam cia caan zeimawzat ah Than Tlang peng ah pehtlaihnak lam le sul lei ahhin Mara Tlang le Bual Peng hi hawi hnu ai thlaimi, a chia bikmi pengtlang an rak si.\nKum 2015 , NLD Cozah a hung kai hnu in kanpa Pu Henry Van Thio nih a liam cia caan zeimawzat lio i Tikir Dam tuahnak dingah timhtuahmi vialte cu a thar in a van pehzulh than caah nihin ni ahcun hi DAM cu tlam a hung tling .\nTikir Dam tuahnak hmun cu hmunhma ttha/rem a si caah Japan ram in a rak tlungmi Mr. TERUMI TAKA OKA cu Tikir Dam le a pawngkam a zoh tikah hmailei thil a hmuh colh. Hi hmun hi hmailei caan ahcun ramchung ramleng khual an ngamnak hmun (Tourists Attraction) hmunnuam ah a cang te lai ti hi a hmuh colh.\nAmah pumpak in Kawlram ah a um bal lomi thingkung Maple kung (3000) le Japan Cherry kung 1400 cu Japan ram bakin a rak phurh i amah bak nih a rak cinpi hna. Nihin ni ahcun duhnung ngai in an nung dih, zei tluk lunglawm awk dah a si.\nThantlang peng lakah Bual peng hi NLD cozah kai hlan a si ning ruah ahcun lungfak tuk a si. Hawi hnu ah rak kaltakmi peng le tlang a rak si. Voi tampi cu tthanchonak lei nih kaltak a rak sinain Nihin ni ahcun hi dirhmun an phakmi hi Pathian thawng le thluachuah a si hrimhrim ti hi kan theih awk a si ko.\nTikir’ DAM kong ahhin bia vaivuan tampi a chuak tawn kan pa, Pu Henry Van Thio zong a si lo ning piin an tinak a um tawn. A ngaingai tiahcun Tikir Dam hi Tikir khua ca lawng a si lo. Bual peng ca lawng zong a si lo. Than Tlang peng kan dihlak ca a si. Chinram ca zong a si.\nNihin ni ah cu ruahnak cu kan hmuh khawh rih lo hmanhah a ra laimi caan ahcun kan hmuh te hrimhrim ding a si. Tikir DAM bantuk hmunhma rem, a tthami hmun a um si cun rak chuahpi cio uh. Hal khawh le tuah khawh i zuam hna usih.\nThan Tlang peng Farawn khua zongah hmunhma an rak zoh nain a rem deuh lo an ti. Hmunhma dang a theimi le hmumi nih ruahnak zong rak chuah cio dingin kan sawmchih hna.\nKan Chinram, Thantlang peng chung, Bual peng um, Tikir khua hna i hi Tikir DAM pi a hung um khawhmi hi kan biak Pathian thawngin a si ti tu hin kan ruah deuh ding a si. Pathian thluachuah a si tiin ruah khawhtu hi a biapimi cu a si.\nCatialtu: Pu Ram Khar


Myanmar ralkap nih Facebook kan hman tthan cang lai: ralbawi Zaw Min Tun | THE CHIN EXPRESS\nMyanmar ralkap nih Facebook kan hman tthan cang lai: ralbawi Zaw Min Tun\nMyanmar ralkap nih Facebook hmang tthan dingin bia a khiah caah ralkap kong he aa pehtlaimi thawngpang pawl tarnak ah “တပ်မတော် သတင်းမှန် ပြန်ကြားရေးအဖွဲ့” le “ဇော်မင်းထွန်း” timi min in account an on cang, tiah The Irrawaddy Burmese nih a ttial.\n“Atu bantuk caan ahhin thawngpang dik lo, ti hramnak thawngpang a tamtuk caah thawngpang dik rang tein theih khawhnak dingah Myanmar ram ah mi tampi nih an hmanmi Facebook kan hman hi a si,” tiah ralkap lei in biachimtu ralbawi Zaw Min Tun nih a chim.\n“Thawngpang dik he dik lo he aa cawh dih caah a dikmi thawngpang mipi nih an theih khawh nak hnga le media pawl sinah thawngpang dik rang tein a phak khawhnak hnga caah mi tambik nih hmanmi Facebook cu kan hman hi a si.\n“Cu ruangah “တပ်မတော် သတင်းမှန် ပြန်ကြားရေးအဖွဲ့” le “ဇော်မင်းထွန်း” timi account ah thawngpang pawl cu kan rak thlah lengmang lai,” tiah a chim fawn.\nRalbawi Zaw Min Tun\nA luancia 2018 ahkhan Myanmar ralkap bawi Min Aung Hlaing Facebook account telhin ralkap he aa pehtlaimi account paoh Facebook nih a khar/thah hnu in social media hmang ti lo dingin ralkap nih bia an khiah.\nMyanmar ralkap nih nuhrin covo an buar tiah ca thluan a chuah hnu in Facebook nih Ralkap bawi Min Aung Hlaing le ralkap ngeihmi Myawady TV telhin ralkap he aa pehtlaimi pumpak account le bu page 20 cu 2018 August thla ah a rak thahpiak hna.\nMyanmar ralkap cu anmah cozah tlaih lio ahcun media pawl he an i pehtlaih ning a ttha lo nain NLD cozah a kai hnu cun Naypyidaw ah punghman tein media sin thawngthanhnak an tuah lengmang.


Gyatat palik sakhan laknak ah Salingyi PDF nih sing 230 leng hman - News and Media\nPDF phuthum fonh nih Sagaing ramtthen Salingyi (ဆားလင်းကြီး) peng Gyatat(ကျားတက်) palik sakhan laknak ah Salingyi (ဆားလင်းကြီး) PDF phukhat lawng nih sing 230 leng kan hman tiah Salingyi (ဆားလင်းကြီး) PDF in tuanvo ngeitu pakhat nih a chim. Nizaan April 28, Salingyi (ဆားလင်းကြီး) peng Gyatat (ကျားတက်) palik sakhan cu chunhnu suimilam 12:00 in zaanlei suimilam 4:30 tiang suimilam 4:00 chung kahdohnak ah.\nSAC ralkap 9 an thi, cu sakhan meikhangh lioah Pale in SAC ralkap bawmtu an rat caah PDF cu hnu an tolh than. Kaphnihkar kahdohnak a chuah caah Pale in bawmtu ding ah a kalmi SAC ralkap motor ruun cu Pale-Gyatat (ကျားတက်) nih lampi ah bomb an rak puahhnawh caah motor an rawk i tampi nih hliam an tuar. Cu kahdohnak cu Sagaing ramthen tualchung hriamtlai phu Salingyi (ဆားလင်းကြီး) peng SSTF le Magway tualchung hriamtlai phu, Yesakyao tualchung hriamtlai phu le Myaing peng nih an doh hna.\nGyatat (ကျားတက်) sakhan laknak ah Salingyi (ဆားလင်းကြီး) peng tualchung hriamtlai phu SSTF nih hriamngan zeimawzat le kuan 3420 leng kan hman tiah Salingyi-PDF nih an chim. Suimilam 4 tluk a raumi kaphnihkar kahdohnak ah mizapi ralkap hna i ralthatnak, zuamnak le lungsaunak hna cu upat awk an tlak. Kahdohnak hlawhtlinnak ding caah nunnak pektiang lawng si lo in hriamthil tamtuk zong kan dih. Tutan hmanmi kuanfang man tuak ah cun s 2,394,000 leng a dih.\nHriamngan man he tuak ah cun tamtuk man kan dih, cucaah kawl awk a tha ti lo mi kan nunnak pek in ral kan do. Mipi lei nih kawk khawh a si mi phaisa hi kan bawmchan ko uh, kan herhtuk caah kan bawmchan cio ko uh” tiah PDF nih an langhter. Cu kahdohnak ah aa telve mi Yesakyao le Myine in PDF hna nih Gyatat(ကျားတက်) sakhan dohnak caah an hmanmi le a dihmi kongah an thanhmi a um rih lo. Crd – TCP


American Ah A Phanmi Chinmi - News and Media\nAmerican Ah A Phanmi Chinmi Nih Mizaoram Cozah Le Mipi Cu Upatnak Pek! American ah a ummi Chin Baptist Association North America (CBANA) le Falam Baptist Church of Indinapolis hna nih Kawlram ralzaam mipi a zohkhentu Mizoram cozah le mipi hna cu upatnak pekin April 13 ah Prime Minister zungah kal in lawmhnak bia an chim. Crd – TFT


Malaysia um Chin mi kan i ralrin deuh hau ngai mi pakhat – The Cherry Par\nMalaysia um Chin mi kan i ralrin deuh hau ngai mi pakhat\nJanuary 26, 2021 January 26, 2021 Cherry News\nA tu hi chin mi chung in covid-19 ruang ah a thi mi mithi pahnih an si cang. Zawtnak a ngei cia lo mi caah cun tih a nung tuk lo na tein, mah bantuk in zei rel huaha lo in a leng a chuak i mi inn va leng a hmang mi hna nih A va lennak hna chungkhar chung i zawtnak a ngei cia mi minung pakhatkhat sin ah covid-19 a Chawnh sual hna ah cun a nunnak caah tih a nung tuk mi si.\nMah caah cun kan theih hngalh hawi le chung in si lo le member chung in positive a si mi an um sual ah cun a inn chung te ah ni 10-14 tiang si lo ah a zawtnak negative a si tiang a leng chuak lo in a inn chung te ah um ding ah tha tein chimh hna an hau. Covid positive a si mi nih zong mi dang zawn ruahnak ngeih in mah tein i thei in mah inn chung te ah home quarantine ah lungsau tein um khawh i zuam ding a si. Credit: James Bawi Thang Bik\n← Thantlang ah a nupi a thattu Pu Si Bik cu thawl a kuai mi in a hngawng ah aa at i sii-inn ah an kalpi\nSenate Nih Donald Trump Tazacuai Hram An Thawk →


Trump a soiselmi hna zohtikah an chungah khuachia a um ti cu afiang – Chin World News Evening\nTrump a soiselmi hna zohtikah an chungah khuachia a um ti cu afiang\nNovember 17, 2020 Salai Van World News\nNihin laimi tampi nih Trump hi a hua taktakmi kan um kho men, cucu kan chung ummi nih a remlo caah asi ko. Obama chan kha kiarthan kan duh caah asi ko lai. Kan tuah tawnmi kan ngah tawnmi a kan phihpiak hna si kho ve ko, kan mawh ve lo. Khrifa nih kan tleihtleng taktak cu tutan ithimnakah hi a lang tiah ka ruah. Adeu le atak a langfiang bik ko ka ti. Kha ka bia athaw i ka bia asau, tutan thimnakah cun Trump nih teinak puanrang atarthan lai cucu ka chunmang zong asi i, atak zongin kan hmuh ko lai.\nAtu atangmiah hin Pennsylvania (vote 20) Georgia(vote 16) Arizona (vote 11) a tu ahmuh ciami 232 +20+16+11 =279 a si lai i, adang hi a lak thanzongah atha alakthan lo zongah a zeihamh a herh ti lo. Hihi cu a rauh hlanhah an fiangte ko lai. Minnesota, Michigan zonghi kanmah ta an si te ko lai. apahnih hin vote 16 an ngei.\nKa chunmang cu a hlanpi Election hlanpiah ka rak tar cang ka facebook pageah, cubantuk te in January ni 20 cu Trump nih thutnak kha pehthan ko lai. Keimah cawngthai in kathai, a duhmi zalawngte in relkhawh asi. Hawitha tampi ka duh, Pathian hi kan himnak le kanthazang kan ruahnak dihlak nunnak cu asi. Atu kan nun hi Pathian thluachuah asi.\nIthim dingmi pakhat ka ngei cucu Jesuh khrih a si, cucu a zum i Pathian atanhmi cu ka tanhve bak hna, ka dirpi ve bak. Cafang palhnak le tlinlonak tampi a um kho ka vun remhpah than te ko lai. Reltu nan dihlak cungah Jesuh khri deihnak le hnangamnak um cio ko seh. Nan tuan kawlnak nan thlacamnak cungah Pathian nih hlawhtlinak he na umpi cio ko hna seh. Source: Joseph Thawng Z Ting\nVIDEO-Scientists Dr. Shiva Ayyadurai le ahawi 2 nih thil sining an phuan dih A mak bak ko!


Nihin hi Nuhrin Covo Ni “Human Rights’ Day” ti a si.Nuhrin Covo timi cu zeidah a si? A rel huam mi caah – Hakha Cherry\nNihin hi Nuhrin Covo Ni “Human Rights’ Day” ti a si.Nuhrin Covo timi cu zeidah a si? A rel huam mi caah\nNuhrin covo timi cu minung pakhat si ruang ah ngeihmi covo a si tiah fawi tein ti ko hna usih. Minung a simi paoh nih thleidannak zeihmanh um loin i tluk ceo cio in ngeihmi a si. Ahohmanh nih kan sin i a um mi covo cu chuhkhawh a si lo. Cupin ah cu covo cu a biapi, kha covo cu a biapi lo tiah rikhiah khawh a si fawn lo. Pakhat le pakhat an i pehtlai. Nuhrin covo timi a tlangpi tangah nuhrin covo cu pakhat le pakhat sulthonh in an i pehtlai.\nNuhrin covo timi cu minung sinak ah hmaizah upatnak tling khitkhet he nifa nun khawhnak caah a herhmi a hrampi pakhat a si tiah dang deuh in a sullam leh khawh a si. Minung zapi thlendannak um loin upat hmaizah le i tlukceo cionak sunlawih le upat cu nuhrin covo i a muru a si ko. Minung pakhat upat hmaizah ding timi a muru cu nunphung kip, mibu kip, biaknak kip le khuaruahnak kipah hmuh khawh a si. Nuhrin covo tiah uangthlar ngai in aukhuan hnawhchan bikmi zong cu bantuk minung pakhat le pakhat i upat hmaizahnak ngeih ding in a chuak mi a si. Minung pakhat i a covo chuh hrawhpiak timi cu, cu nu cu pa cu minung pakhat bantuk in pom lo le chonhbiak lo a si. Nuhrin covo hal timi zong mikip nih upat hmaizah awktlak sinnak an ngeih mi hngalhthiam, pompi le upatpek ding in nawlnak tuah a si.\nNurhin Covo hrampi. Nuhrin covo cu mikip nih i chuah pimi covo a si. (Human Rights is inherent) Nuhrin Covo cu cawk khawh a si lo. Thlen nawn khawh zong a si lo. Mikip nih minung sir uang ah nuhrin covo tinco khawh a si.Nuhrin covo cu mi zapi he aa pehtlai. Human Rights is Univresal. Minak le Mirang, miphun, biaknak, ramkhelnak, minung thutdirnak, khuaruahnak, nu le pa ti in thleidannak, um loin tluk ceo cio in an ngei. Mikip nih an chuahsem ka in a zalongmi le aa tlukceomi upat hmaizah awk tlak sinak an ngei.\nNuhrin covo cu ahomanh nih chuh le dawh khawh a si lo. Ahohmanh nih mi pakhat i a covo chuhdawh khawhnak nawl a ngei lo. Mi pakhat i aa chuahpimi covo cu a umnak ram acozah le upadi nih theih hngalh pilo hmanhseh a covo a tem khawh thiamthiam. Cu bantuk in a covo theihhngalh pilo cu a covo chuhhrawh piak a si.\nNuhrin covo cu pakhat le pakhat then awk tha loin suthonh in an i pehtlai (Human Rights is Indivisible). Minung i hmaizah upatnak a ngeihmi he aa tlak in nun khawhnak ding caah mikip nih zalonak, himnak, a zawt covo a ngei. Cun zeibantuk covo hmanh adang covo nak in a biapi deuh tiah chimrel khawh a si lo. Nuhrin covo pakhat chuh hrawh piak a si ahcun a dang covo zong a rawhral ter khawh.\nNuhrin Covo muisam.Nuhrin covo cheukhat cu pumpak he aa pehtlai mi covo (Individual Rights) an si. Cun a cheu cu mi tampi he aa pehtlai mi covo (Group Rights) an si. Cun a cheu cu pumpak he mibu he aa pehtlaimi covo an si. Bianaah zalong tein zumh le biak khawhnak cu pumpak covo a si bantuk in mibu zong nih hman khawh mi covo an si.\nNuhrin Covo cheukhat cu a tu ah cop le cilh in tuah khawh le zulh khawh a si nain a cheu cu a dotdot in tuah le zulh khawh a si ve. Mi pakhat i zalong tein chimrel khawhnak cu a tu ah tuah ter khawh colh a si nain ca cawnnak ding ah a herh mi sianginn, cawnpiaktu hna cu cop le cilh in tuah khawh le ttuan khawh a si lo.\nA cheukhat nuhrin covo pawl cu democracy uknak le mipi thathnemnak caah siseh, lungthin le nuncan ziaza caah siseh a herh ahcun upadi in thlaihhip khawh a si. Bianaah- zalong tein kal um khawhnak covo ning in mipi nih an kal um ruang ah thil pingpang a chuahpi a si sual ahcun upidi nih a kham khawh.\nAsinain a tanglei covo pawl hi cu zeibantuk thil sining, zeibantuk ruang hmanh ah kham lo ding in chiah mi an si. Cu hna cu nunkhawhnak covo, hremnak in luatnak covo, salsinak in luatnak covo, leiba ruang ah hremnak in luatnak covo, thil sual pakhat tuah ruang ah voihnih intuarnak in luatnak covo, upadi hmai ah minung pakhat bantuk in chonh biaknak covo, zalong tein zumhnak le biaknak covo hna an si.\nPumpak covo timi (Individual Rights) timi cu vawlei pumpi huap nuhrin covo cathanh chung i aa tel mi, ipi nih an tem ding mi covo a si.Mi tampi covo a si loah mibu covo (Collective/Group Rights) timi cu mibu pakhat (Bianaah- nu, ngakchia, khuatlatu miphun, ralzam, ramhrin, miphun fa, hmunkip thial in rian a ttuan mi, nu le nu, pale pa aa duh mi hna) an sic aah midang nih an tico cio mi pumpak covo a ting co kho lomi, hnon le thleidanmi mibu hna covo a si. Mibu covo hi a hlei in kilven a hau mi hna caah a hung chuak mi a si. Mibu pakhat chungtel si ruang ah eihmuar a ing tuar mi mibu hna covo kilven cu mibu covo au pi asi.\nBiaceihnak he aa pehtlaimi covo (Legal Rights) timi cu upadi nih a cohlanmi covo asi. A fiangfai mi zeihmanh a um hlan chung sualnak a ngei lo tiah upadi nih a timi, tehte, aamahkhannak nawl vialte hi upadi he aa pehtlai mi covo a si.\nNuhrin Covo timi biafang he hmunkhat ah hman ti bimi biafang han cu nuhrin covo thanchonak (Promoting Human Rights) le Nuhrin Covo kilven nak (Protection Human Rights) hna an si. Nuhrin Covo thanchonak timi cu nuhrin covo a thanchonak ding, ram pumpi hmai thlak rian ah nuhrin covo kong telh ding, nuhrin covo upadi ser ding, ca cawnnak le thutdir ning parawkarem suainak ah nuhrin covo nih aa tinhmi telh chih ding timi pawl an si.\nNuhrin Covo kilvennak timi a sullam cu nuhrin covo a chiatchuahtu dantatnak, sual phawtnak, nawl ngeihnak a ping ah hman riangmang in mipi tuar ternak in kilven ding, a in tuar tertu acozah cu ramkhelnak lei in dengteo in hnek le mawhhciatnak tuah le hna an i tel.\nNuhrin Covo thanchonak tuah tikah nuhrin covo cu upadi chung ah telh le cucu upadi ah ser a si tiah tuanhlan ah rak ruah a si. Ahnu ahcun a cozah le a cozah he aa pehtlai lomi buu nih nuhrin covo kong ah rian a tuanmi buu dirh a hung si i cu hna zong cu nuhrin covo thancho nak caah an hung i tel.\nCu bantuk Cozah he aa pehtlai lomi hna cu aa dawhmi nunphung sersiam nak ah a biapi ngai mi ah an hung cang. A thangcho cuahmah mi ram tampi hna ahcun nuhrin chiatchuahnak kong mipi thinlung ah i fian a si lo caah a cozah nih dawnkhantu zeihmanh um loin tluang ngai in mipi covo duhduh in an chiatchuah hna. Cu bantuk pawl cu acozah he aa pehtlai lomi nih an phozar. Mipi lak ah nuhhrin covo kong hrihhram fek tein an hngalh khawhnak caah an tuah an tuan khawh. Cu bantuk lawng si loin nuhrin covo thannak ding caah a tha bik in a tuan mi cu mipi lila an si. Mah herhmi covo vialte dothlat i cu chung ah a pipa thim in mah le nunphung ning zulh in san a ltai hnga ding mi pawl zulh in mipi hrimhrim nih nuhrin covo thancho nak tuah khawh a si.\nNuhrin Covo kilvennak.Nuhrin covo kilven timi cu nuhrin covo a chiatchuah tertu acozah pawl sual phawtnak tuah a si. Sual phawtnak tuah bantuk in dantatnak zong an telh chih fawn. A caancaan ah ram pakhatkhat i nuhrin covo chiatchuahnak cu, cu ram chung i a um mi acozah a silomi buu nih an ngol ter, an dih ter khawh lo tikah ramkip huap buu hna le UNO sual phawtnak le dantatnak in, cu chiatchuahnak cu nogl le dih ter ding in i zuam a si theu tawn.\nLaknak: Human Rights Education Institute (Burma), Translated by Van Hmun Lian\nNote: Ka computer Har-disk a kaang dih, ka facebook account an thah caah tlamtling in ka tharchuah kho lo, Nihin hi Nuhrin Covo Ni a si caah a bultan tein ka rak langhter ve mi asi.Credit-Salai Cung Dawt\nMah hmanthlak hi sullam thuk ngai a nei i Laimi tampi zongnih nan facebook ah nan i share cio.


Mon Ramthen Ah Quarantine An Chiah Mi Hna Mizaw Pathum An Nunnak A Liam – Chin 11 News\nMon Ramthen Ah Quarantine An Chiah Mi Hna Mizaw Pathum An Nunnak A Liam\nThailand ram ah riantuan ding ah a rak kal mi hna Myanmar mi pathum hna cu Thailand in an rak kir hnuah Mon ramthen i siizung pakhat ah Quarantine in an chiah hna ko hna nain tuzing ah khan an pathum ning in an thi tiah thawngzamh nih a langhter. Hi hna pathum hi Thailand ah riantuan dingin a rak kal mi hna an si i tulio pulrai ruang ah a rak kir than mi hna an si.\nMinung pahnih hi Mon ramthen Than Phyo Yazat khua mi an si i pakhat hi Tha Htun khua mi a si tiah phine hluatdaw pa nih Irrawaddy thawngzamh sin ah a chim. Cun hi hna pathum hi March 8 ah khan Thailand in a rak kir mi an si hna i Myanmar an phak hnu ni 20 hnu lawng ah Covid-19 positive an si hi theih an rak si.\n“Hi hna pathum hi acozah nih khualtlung a phih dih lio ah khan a thlithup in Myanmar ah a rak kir mi hna an si. Cun Myanmar ram, an chuahkeh nak hmun an phak hnu zong ah siizung ah check-up tuah an fial ko hna nain local siikhan ah an i piah i cu ti cun mipi an rak dehdai hna. Asinain an hun zual hma deuh hnuah siizung an piah tik hna ah cun poisitive an si kha fiang tein an rak hmuh hna” tiah zong hluatdaw pa nih cun Irrawaddy thawngzamh sinah cun a chim.\nHi a thi mi hna pathum hi April 6 ah khan siizung ah an rak admit mi hna an si i tuzing ah an nunnak a liam hi a si.


Rev. Hoi Cung Tum Cawnpiaknak A Dik Lo Timi Cu Nan Zumhnak Nan I Check Than Hau- Dr. Aung Myint Thang – Chin World News Evening\nRev. Hoi Cung Tum Cawnpiaknak A Dik Lo Timi Cu Nan Zumhnak Nan I Check Than Hau- Dr. Aung Myint Thang\nJune 27, 2019 June 27, 2019 Salai Van Sermon\nRev. Hoi Cung Tum nih holh theih lo um lo i, holh dang lawng a um tiah a chim mi kongah Dr. Aung Myint Thang nih a tanglei bantukin a van fianter chih. Nangtah Dr. Aung Myint Thang chim mi hi zeitindah na ruah ve?\nSaya Hoi Cung Tum cawnpiaknak cu Baibal ning bakin mi a cawnpiak mi a si. Hoi Cung Tum cawnpiaknak a hman lo a timi cu nan zumhnak nan i check tthan a hau. Jesuh hi fundamental a si.\n1. Jesuh holhtheihlo a holh lo. Healing cu Pentecostal lawng nih nan ngeihmi asi lo. Fundamental tlacamnak Pathian nih a duh. 2. Jesuh cu thla a cam ah dididededa ti a hmang lo. 3. Jesuh Halleluiah, Halleluiah ti i voi 7 au a hmang lo. 4. Jesuh cu holhtheihlo hla a lih in a sa lo.\n5. Jesuh cu a laam lo.\nJesuh cu puan tang luh i thangtthat hna a hmang lo. Jesuh cu biakin chung i lu taw i binh hna a hmang lo. Jesuh cu minung i cit hna a hmang lo. Pentecostal nihcun nan hman. Jesuh luh ning le nannih luh ning ai dang Atlingmi a timi cu Pathian nih minung hna kan caah a herhmi vialte tlingtein ai phuan nak kha a chimmi a si. Cucu Baibal ah an ttial dih cang i chap khawh a si ti lo. Pathian biaphuan tling ai attialnak Baibal cu kan ngeih cang caah prophet le hmailei kong hngalhnak cu a dih cang. I Cor. 13: 8-12\nLaimi Nih Biakinn Chung Caan Kan Hman Tikah Kan i Palh Ngaimi Pathum


US gay actor Jussie cu zohchia taktak in a lih caah police nih an tlaih cang – Lai Thlizil\nTHAWNG THA BIA\nUS gay actor Jussie cu zohchia taktak in a lih caah police nih an tlaih cang\nEmpire timi movie ah actor a tuan i minthang ngai a simi Jussie Smollett nih zohchia taktak in mizapi hmai lih a chim hlei ah police zong a hlen fawn hna caah an tlaih cang.\nJanuary dongh ah khan Jussie cu siizung a phan i ‘velh ka tong, mirang pahnih nih biachia kha taktak in an ka hro, hri in an ka tem chih’ tiah police a chimh hna. Jussie a hmai ah hliamhma cheukhat zong a um.\nPolice nih thil sining an hlat tikah Jussie a lihnak an hmuh khawh, Nigeria rammi pahnih phaisa in a hlan hna i mirang bantuk in um ding a chimhmi an si. An velh taktakmi zong a si lo, nan tuah lai a ti hna ning tein an tuahmi a si timi police nih an thei khawh.\nThil sining fiang tein an theih hnu ah police nih lih chim pa Jussie cu an tlaih colh, bia an ceih piak lai i kum 3 tiang thongtla kho ding dirhmun ah a um.\nJussie nih lih a chim lio ah mizapi nih an rak zum dih, minthang celebrity tampi nih Jussie an tanpinak cu social media ah an langhter cio.\nJussie hi gay a si, President Trump a rem lo ngai ve. Aka velhtu hna hi Trump tanpitu an si, Trump nih a chim tawnmi Make America Great Again timi zong an ka velh lio ah an chim chih tiah a chim. Nain, mah vialte cu a lih lawngte a si.\nLih a sernak a ruang bik hi hlawh a ngahmi a lungtlin lo caah a si, lih ser in lar deuh a duh tiah police nih an chim. A fialmi minung pahnih hi $3,500 a pek hna.\nMizoram Khuate Um Mi Pawl Cu Aw An Rak Hurt Taktak Ko Rih Mu : Nungak A Lennak In An Vuak Mi Pa Lalmuankima Cu A Nunnak A Liam (Video)\nIsrael Prime Minister Netanyahu taza an cuai cang lai, thonginn panh khawh a si\nRalkap 40 thihnak: India nih Pakistan ramri an lonh, nuclear ngei Pakistan a thinhung bak\nPresident Trump le North Korea hruaitu Kim Jong-un an kut an i tlaih than cang\nU Ko Ni a thattu Kyi Lin le Aung Win Zaw cu thihdan an pek taktak cang hna\nPresident Trump nih ‘IS ralhrang 800 hi rianrang in rak la u’ tiin EU ram warning a pek hna\nTHAWNG PANG February 22, 2019 by admin\nCategories Select Category HOME THAWNG PANG THEIH TLEI VIDEO\nTotal Visit : 195132\nA Pasal Palh Maw Si Deuh A Mah Palh Dah Si Deuh? (+Zukcawl)


MINUNG 18 CHUNGAH LAIMI PAHNIH AN I TEL, TUTIANG THEIH KHAWHMI – The Chinlung Post\nRalhrang kawlralkap hna nih Kalay Civil Army an tleihmi hna chungah minung cu theih asi cang. Pahnih hna cu kanmah Chinmi Min Min le Salai Lal Rin Hlu an si. Min Min hi Sekan Baptist pastor Rev. Ngun Luai Thang fapa asi i, Salai Lal Rin Hlu hi Hmuntha khua ah a ummi hlaphuah thiam Pu Sap Lian Thang fapa a si tiah an chim.\nTutiang ah anmah pahnih lawng hi fiang tein theih rih mi an si. Kalay Civil Army chungin minung 18 hna cu ralhrang kawlralkap hna nih an tleih hna. An tleih hna ah hin mah tein i sermi hriamnam zong an tleih chih hna. Mipi kilvengtu (KCA) hna i thilri an tlaihmi pawl an langhtermi ahcun 12 bore က်ည္ျဖင့္ ပစ္ခတ္ရေသာ လုပ္ေသနတ္ ၄ လက္၊ လက္လုပ္ေသနတ္ ၁၁ လက္၊ ဂတ္စ္ေသနတ္ ၁၂ လက္၊ တူမီးေသနတ္ ၄ လက္၊ လက္လုပ္ဗုံး ၅ လုံး၊ လက္လုပ္မိုင္း ၈ လုံး၊ 12 bore က်ည္ ၄၁ ေတာင့္၊ မီးပုလင္း ၈ လုံး၊ ဝါယာႀကိဳး ၈ ေခြ၊ ဘထၳရီ ၁ လုံး၊ သတၳဳဒိုင္း ၄ ခု၊ an si tiah an langhter.\nNizaan i kahnak ah mipi lei 12 an thi, ralkap nih ralthuam ngan an hman ruangah mipi hliamtuar 35 an um i mithi zong an um chap tiah theih a si. A thimi ruak hi laak khawhmi an um i laak khawh rih lomi zong an um hna. Kalaymyo ah March 3 in April 7 tiangah ralkap nih mipi kahnak in a thimi hi minung 30 an si cang. Credit: Chinlung Today\nRelchih:Tulio Tahan buainak konghe pehtlaiin Tahan mirum pawl a tthuat cang hna. Atimi cu Tahan mirum pawl hna nan chawva kha zei hrang ah dah nan tuah lai? Kan ram hi abuai chin lengmang cang hi mu, kan tufa hna caah kan khon ahau nan ti maw? Ahmantuk, Sihmanhsehlaw zeitluk hmanh in nan tufa le hna caah tangka rauhtak hmanh ulaw, tulio caan i nan umnak inn ttha taktak,\nNa tufa hna zalong tein an um khawhnak dingah nunnak thaap in a cawlcang cuahmahmi hna nan bawmh hna lo ahcun nan ro khonmi hna zeihmanh san atlai lai lo. Atu ahhin miphun ralkap hna nih nan tufa le hna zalong tein an um khawhnak dingah hriamnam an harh tuk cang hi, Chai le lai meithal in he hin maw nan tufa le hna nih zalong tein an um khawhnak dingah an doh hi.\nKan pasaltha te hna nih hin nupi fale zong an ngei i, chungkhar zong an ngei dih ve. Cu vialte cu chiah tak in nan tufa le hna zalong tein an um khawhnak dingah an thisen chuah tiangin an tukdoh lio caan ah nan chawva tampi he khan nanmah pumpak ca lawng nan ruah asi ahcun nai palh tuk lai. Na rumnak kha tulio caan ah a si lai lo maw? Miphun ralkap hna nih an in harh.\nAmah tialning tein Aw….Tahan mi hausa te u, insum leh pai kha enga tan nge in tih? Kan ram hi a buai chho zel si a kan tu leh fa te tan kan khawlkhawm a ngai in ti maw….? A dik a dik lutuk, mahse sum engzat pawh in tu leh fa te tan hnutchhiah mah ula, tun huna I awmna in ropui tak tak, i tu leh fa te zalen leh engthawl taka an awm theihna tura mahni Nunna pawh thap huama che chhuak mek te i tanpui loh chuan, i rohlu khawlkhawm kha engtihna mah a nilo anga,\nI suangtuahna kha a thleng thei ngai lovang, tunah hian hnam sipai ten i tu leh fa te zalen taka an awm theih nan Ralthuam an mamawh takzet a sin, Sairawkherh leh tualchher silai mai mai nen hian maw i tu leh fa ten zalen taka nun an hman theih nan an bei a sin, kan Pasaltha te hian nupui fanau te nei in chhungkua te an nei ve vek a sin,\nChung zawng zawng chu dah tha (ngaihtuah phal lovin ) in i tu leh fa ten zalen taka nun an hman thei nan an Thisen luangral thak khawpa an beih lai hian, nang Sum leh pai tam tak nei khan i tang hma chiah i ngaihtuah chuan i tisual duai ang, i hausakna kha tun hun atan a ni dawn lawm ni? Hnam sipai ten an mamawh che. Credit: Hruaia Renthlei Jr ( Tahan)\nFAKTUK IN TAHAN MIRUM PAWL A PHOMH CANG HNA


Khah Relveh Uh Hih AA Armynih Cun UICO Pawl He Kahdohnak Biatak Tein A Chuah Lai Ca Ah Mipi Ralin In Um Ding In – Chintanbo\nRakhine Ram Buainak A Chuah Ahcun Rak Kan Mawhchiat Hlah Uh Tiah Zaw Min Htun Ai Hrocer. Arakan(Rakhine) ramkulh ah kahdohnak a daih nakhnga biatak tein kan i zuam i, hiti buin kahdohnak le buainak a chuah ahcun rak kan mawhchiat hlah uh, tiah SAC chimphuannak nawl ngei Zaw Min Htun nih hrocernak bia a chim.\nAA he kan i kahlonak a ruang hi Rakhine mizapi zawn kan ruah caah thinsau tein kan i innak a si tiah an ti fawn. Rakhine ramkulh chung ah SAC nih ralkap thazang tampi a chap caah zeitik poh ah kahdohnak a chuak kho, tiah AA nih May 15 ahkhan mizapi ralrin peknak cathanh an rak chuah ve. Source: The Chin Post\nRelchap, Russia nih Ukraine a luhhnawhnak thla 3 a si cang nain, sunghlei nih a hmel cuahmah cang i, a nak in a ngandeuhmi NATO nih amah (Russia) a hmuhning zong a tha ti lo, cun Sunday in khan cun a ral Ukraine nih a nawr ngai cang i, raltuknak hmunhma in doi le zaam lawngte a rian cang, tiah theih a si.\nBerlin ah NATO chief cu NATO top palai nih an ton i, Moscow tinh ningin hi ral hi a kal ti lo, tiin thanhnak an tuah.\nHi ral hi Ukraine nih a teikhawh ko. Kan dihlak in Kyiv hi pehzulh in hriamnaam kan bomh hrimhrim a hau, tiin NATO Secretary-General Jens Stoltenberg nih a chim. Covid-19 in a dam ka te lawng a si caah TV in meeting a kai.\nRussia nih a kham len hna nain, Finland le Sweden cu NATO luh ding lawng khua an khang cang. Ukraine luhhnawh a tonmi nih kan Europe himbawmnak tampi a lehthlen cang caah, NATO ah kan lut lawlaw cang lai, tiin Sunday ah khan Finland nih thanhnak a tuah. Cu ti an thanh tlawmpal a rauh ah Sweden nih NATO luh ai timhnak kong a thanh colh ve.\nNordic ramhnih ningin NATO an luh a si ah cun, Cold War hnu i Eastern Europe ah NATO nih a member karhter a timhmi hi Russia hnursuan duh bia a si, tiin a titu Putin caah thilbuai ngai a si te, kho ti asi.\nUkraine nichuahlei ah Russia ralkap kan dawi khawh hna. Russia nih Kyiv la kho lo in a um ruangah Ukraine a tuknak a lohma hi dawkawng tluk in a hnum cang, tiin Western officials nih an chim.\nEurovision hlasak zuamnak i teinak an hmuhmi cu Ukraine nih a lomhpi lio pi a si. Stefania timi hla cu tlangparsang hla le rap cawhhrup in an sak. Cu hla cu ral thawh lio ah a lar ngaingai. Tutan hlasak zuamnak i pakhatnak hmutu kan si ruangah hin kumvui cu kanmah nih tluninn kan don lai, tiin Zelensky nih biakamnak a tuah.\nKar khat hnu khar khat in luhhnawhtu hna hi Ukraine vawlei in kan thawl cuahmah ko hna tiin Zelensky nih a chim.\nKan musicians pawl zong khua an kir le cangka raltuk dingin an i ready colh, tiin hlasak zuamnak ah hmai in mi a hruaitu Oleh Psiuk nih news conference ah a chim. Kum 18 in 60 karlak pa paohpaoh cu a ram chuahtak lo dingin Ukraine cozah nih a kham hna. Asinain, hi hlasak zuamnak ah ai telmi pa 6 hi cu an ram aiawh in Italy ah i zuam dingin a hleice in onh an si. Khua an kir in cun luatnak caah ral an tu ko rih lai.\nUkraine ram pumpi ah sehzung a tamnak bik Donbas ah Ukraine ralkap le Russia ralkap biatak tein an i kap. Ukraine ralkap lakah hmuhton a ngei tambik le hriamnaam thabik ai ngeihmi a ralkap pawl nih Russia a tanhtu hriamtlai pawl a doh hna nak hi kum 8 a si cang.\nSungh lawng a rian ko nain, Russia nih Ukraine pumpi ah thahnawnnak le inn le lo hrawhpiaknak lawngte a kalpi ko rih. Kan hnung zarh ah khan Ukraine chemical sehzung pakhat le Siverodonetsk, Donvas ah a ummi inndot sangpipi 11 a hrawh hna, tiah Gov. Serhii Haidaii nih a chim. Bomb nih civilian pahnih a thah hna, vawleitang ah i dup dingin mipi ralrin kan pek hna, tiah a chim.\nPoland ramri ah a ummi Yavoriv i ralkap inn le lo zong Russia bomb nih a hrawh hna, tiah Lviv governor nih a chim.\nLviv hi Western pawl nih Ukraine sin hriamnaam an kuatnak lampi a si. Donbas chungum Dontesk ah Russia pawl cu kan tei hna, tiah Ukraine lei nih an chim. Izyum pawng tiangin Russia nih hmunhma nawr ai tim ko nain, Ukraine ralkap nih an kham khawh hna, tiah Kharkiv governor Oleh Sinegubov nih a chim. Ukraine lei nih an chimmi hi fehter khawh in a um rih lo nain, Western lei nih cun Russia dirhmun an zoh tikah si dawhdang in an chim.\nFebruary i Ukraine lei a kuatmi a ralkap lakah cheuthum ah cheukhat tluk cu an thi cang i, hmunhma ngan ngaingai a lak khawhmi a um rih lo, tiah Britain defense ministry nih a chim.\nA tu ning te a si ko rih ah cun, hihnu ni 30 chung zongah Russia hi hlawhtlin dawhdang a si thiam rih lo, tiah BDM nih a chim.\nRussia ralkap pawl Kharkiv hrawng i hnungtolh lawng an renh in khan cun Russia nih ral a tuk dan biatak in cuaithlai khawh a hung si cang. Cuhlan ah cun hi khuapi hi fakpi in bomb in den a si i, a tu ah cun bomb thawngpang kan theih lo nak hi ni tamlak a si cang, tiah an governor nih a chim. Asinain, Kharkiv peng chungah a ummi kadang belte cu Russia nih a kah peng ko rih.\nCu ka i ral a tu pengmi Ukraine battalion pakhat zong cu Russia he an ramri lei tiang Sunday in khan an i thialkam cang i, Zelensky sin an kuatmi video ah teinak an hmuhnak kong a lang.\nCu an video cu Ukraine Ministry of Defense nih Facebook ah a tar i, a pia le a eng in ai telhmi intung pawngah Ukraine ralkap hlei 12 hrawng an cuang.\nAn ram a luhhnawhtu Russia he an i thennak hauka tiang an va kal i, ‘Mr. President, ramri kan phan cang. Hika ah kan um cang hih tiin an President cu thawng an hei thanh.\nCu ti bia a chim lio ah cun, a dang Ukraine ralkap pawl nih teinak aalan an hun thlir ve i an kuttum an thlir hna.\nKyiv a lak khawh ti lo in cun Putin cu Donbas ai hmaithlak cang i, Russia a tanhtu hriamtlak nih an lak khawh rih lo mi kiangkap hmunhma pawl lak ai tim.\nDonbas in chaklei ah a ummi Azov Sea kam khua Mariupol tu cu Russia kut a phan ngawt cang. Amahbelte, Azovstal thir chuahnak sehzung ah hmunhma a khuar i a sungh a khan duh lo mi Ukraine ralkap dah ti lo cu, Russia kut an phan ngawt cang.\nMariupol ah a tang rih mi an pasal (ralkap) pawl chanhchuah dingin inn ah a tangmi an thaisung rual nih online news conference in global community sinah nawlnak an tuah. A chiakha tuk cangmi an va le an dirhmun cu hmanthlak in an suai i, tirawl, dinti le siiai an i tha ti lo, thlop lo mi hma zong septip an lut dih cang e, tiin an chim.\nThirchuahnak sehzung ah Russia nih khammi bomb a hman le hman lo hlathlai dingin raminn pa sihni pawl an kal, tiin Ukriane general sihni office nih a chim. Cu bantuk bomb (mei bomb) hi international law nih a onh ko nain, direct in mipi le ralkap cung i hman cu a onh lo, ti a si.\nAzovstal hmun in hliamhma a pumi Ukraine ralkap pawl tilawng in vun thiar dingah kan duhnak kan langhter, tiin Turkey president aiawh biachimtu Ibrahim Kalin nih TRT ah a chim.\nUkraine luhhnawh a si hnu in cun, Russia ramri ah a ummi ram pawl hi Ukraine khawh in kanmah kan si te kho men, ti phun in an thin a phang ve cang i an lungre lawng a thei ko cang. Cu hna lakah cun Finland hi ai tel i, Russia he meng 830 ramri ai ngeihmi ram a si.\nNATO luh nai timhmi cu ai palhmi thil a si, tiin Satuarday ah khan Putin nih phone in Finland President Sauli Niinisto a thihphaih.\nA raminn pa Sweden zongah, Social Democratic Party nih NATO luh an duhnak Sunday ah an thanh cang i, cu an thanhmi cu Monday ah Parliament ah ceih a si lai, tiah theih a si. Cu hnu cun Cabinet nih an peh te lai.\nAsinain, NATO nih zapi duhnak vote in thil an tuah tawn. A ruang cu hi Nordic ram pahnih NATO an luh ruangah Turkey a lungre an theih sual lai, ti an phang. Finland le Sweden nih Kurdish hriamtlai an dirkamhmi kong le Turkey sinah an hriamnaam zorh an duh lo nak kong i Turkey a lungre a theihnak kong NATO meeting ah an Foreign minister Mevlut Cavusoglu nih a chim.\nUkraine ah McConnell nih a GOP delegates pawl a kalpi hna. Ukraine an dirpinak kong langhter duh ah Saturday ah khan ruahlo piin Kyiv an va tlawng.Crd: Chelsea Bawi


A poi kho taktak! A biapi taktaknak hmun ah Biden nih hma a hruai cang Trump cu Byebye dawh a si cang – Chin World News Evening\nUS President thimnak cu a hlankan in thimfung an kuatmi cabawm mail voting ruangah atu tiang thimfung an rel thlu kho rih lo. Democrats minung tam deuh nih cabawm, mail in vote thlak dawh an si. Republican nih hin thimfung kuang bak ah thimfung thlak dawh an si.\nAtu tiang an dirhmun ahcun Biden caah ruahchannak a hung tha than. Electoral college vote 270 a duhmi chungah 238 a hmuh cang caah electoral vote 32 lawng ngah a herh cang. Michigan electoral vote 16 le Wisconsin i electoral vote 10 a hmuh ahcun Joe Biden 270 a tling lai tei khawhmi dirhmun a phan kho. Mah hmun hnih ahcun Biden vote tlawmte in a thawn lio a si.\nPresident Donald Trump nih electoral vote 270 a herhmi chungah 213 a hmuh cang. A dang electoral vote 57 a herh rih. Cucaaah President Trump nih atu lio i a tei cuahmahnak Pennsylvania electoral vote 20, North Carolina 15, Georgia 16 le Alaska 3 a laak hmanh ah hin 54 lawng a si i, a dihlak electoral college voite 267 lawng ngah dawh a si. Cucaah Michigan hi Trump nih a tei hrimhrim a herh ve. Michigan a teimi poah nih President tlin dawh a si. Caṭialtu: Salai Lairamthang\nRuahchannak a um ti lo khan si cang Hi state ahhin Trump nih teinak a hmuh lo ahcun a sung ruangamng cang lai


27 Whirlpool 4.3 cu. ft. Duet Steam Front Load Washer with Precision Dispense - WFW88HEAC\n27" Whirlpool 4.3 cu. ft. Duet Steam Front Load Washer with Precision Dispense - WFW88HEAC


BREAKING NEWS: MIZORAM AH ZAWTNAK AN HMUH VE CANG – The Chinlung Post\nMarch 25, 2020 admin Local News 0\nBreaking News: Mizoram zongah Coronavirus zawtnak angeimi an um cang. Hi konghe pehtlaiin thanhnak an tuahmi cu Mizoram ah Coronavirus zawtnak angeimi minung pakhat an um cang tiah Health Minister Dr R Lal Thang Lian nih a chim. Hi bia hi tuzing ah a chimmi a si tiah an langhter.\nCoronavirus zawtnak angeimi cu Zoram Medical College Falkawn ah zohkhanh cuahmah asi tiah a chim chih. Hi konghe pehtlaiin cozah nawlngeitu lutlai hna nih an chimmi cu zawtnak angeimi hi Netherlands in March ni 16 tuthla ah khan arak phan mi a si.\nCun nizan March ni 24 ah khan coronavirus zawtnak angei tiah fehternak an tuah cang. Hi konghe pehtlaiin Health Minister nih a chim tthan mi cu Coronavirus zawtnak hi Mizoram chungin akai mi asi lo, Ramdang in a rak i chawnh i a rak i luhpi mi asi tiah a chim rih.\nCoronavirus zawtnak angeimi hi Pastor a si i, amah hi aa fimkhur mi le aa ralring ngaingai mi asi. Midang zawtnak chawnh khawh lo dingin aa rungveng khomi a si caah mipi hna caah thinphan dingmi a um lo tiah a chim. A chungkhar hna zong hmundang te ah chiah ding le aharhning in zohkhanh dingin an lak cang hna an chim.\nTULIO ZAWTNAK HI ZUMH A HAR NGAI CANG. LUNGHRINH THLUAHMAH A SI


Thailand Ah A Fanu Kum -5Fai Te Cu Hramhram In Baht 300 In Sualpi Ding Ah A Zuartu Hringtu Nu Cu Palik Nih An Tleih Khawh! » Daily Post TV\nLashio Khua Mipi Cu Upek Tlak Tak An Si, Uar An Um Tuk Hna !\nSpread the loveApril 20,2019 ah Shan State – Lashio khuachung ah Zungkip le mipi nih, khua chung hmun kip ah…\nNgasa ( pufferfish) An Nei Ruang Ah Ngakchia -2 An Nunnak A Liam, Minung -4 Sizungpi Ah Tlawmp Cuahmah An Si.\nSpread the loveIrrawaddy – Lapada Myone, ah chungkhar minung -6 khua sa hna nih March 11,2019 ah nga-bawlung ( bufferfish)…\nSpread the loveNadia Parenzee nih a chimmi ahcun Air Asia Flight ah Kuala Lumpur in Perth kan kal lio ahcun…


Esther Le A Darling Pa Hi An I Rem Ngai Hi Teh. – Kawltu Team\nEsther Le A Darling Pa Hi An I Rem Ngai Hi Teh.\nKan theih dih cio cang bantuk in Esther Dawt Chin Sung nih Darling a ngei i a rauh hlan ah tthitumhnak an tuah cang lai ti thawngpang hi asi. Esther Dawt Chin Sung hi Lai Nungak ahcun a lar bak mi asi Myanmar Idol bak asi mi asi uar um kho taktak. Pasal a ngei lai ti an theih cun Tlangval a cuai dingmi an tampi ttheo lai.\nEsther Myanmar Idol a rak i zuam lio khan an rak i uar cang timi cu Myanmar Idol ah Esther nih Teinak a vun co bak khan kan theih khoh mi asi. Esther Darling pa nih Esther a auh ning te hi celh ding bak asi lo duhnung kho taktak mipi hmuh ding bakin ti bak hin Esther cu dawtnak te he “AA NU” tiah a auh i a lomhpi tiah hmuh khawh asi.\nAtang lei ah Esther Darling Pa konglam tlawmpal te fianternak kan tuah mi Relchap ding!\nKan Lainu nungak Minthang Esther Dawt Chin Sung a rohlan ah khun a dim cang lai tiah theih a si. Esther Dawt Chin Sung cu Pathian nih aw le zai ah thluachuahnak a pek a si i, a pawcawmnak tingin a hmang khomi Chin nusal tha a si.\nEsther Dawt Chin Sung cu Myanmar Idol a zuam lio ah a konglam tampi kan theih dih cia a si. A mah hi, Myanmar Idol a zuam hlan zong ah CACC nih rak tuahmi Chin Idol zongah Pakhat nak a rak hmu cangmi a si. Chin mi nih upat awktlak mino ah ruah dihmi zong a si.\nTutan ah a bik in langhter kan duhmi cu Esther Dawt Chin Sung hi kan laipa pakhat a si mi,Val Bawi Tha Thawng he a rohhlan ah kutsih in chungkhar ser cang lai tiah thieh a si. Esther nih zungzal ca i, a thimmi Val Bawi Tha Thawng hi, cathiam taktak a si i, Ram dang University pahnih ah cawnnak a ngeimi a si. Kan Laipa ahcun paza taktak kan ngeihmi a si ve.\nLai lainu hi tluk min thang kan i ngaihmi cu, Miphun dang tlangval nih an thit sual lai ti kan phang lio ah kan mah Laipa bak nih zungzal chungkhar ser dingin timhtuahnak an ngei ti kan hmuh tikah kan i lawm khun. Sertu Pathian nih an i timhtuahmi le hmalei an lam a tluang khawhnak hnga Thlacam thlacam bawm cio hna u sih!\n← Lal Siam Thar Ruak Hmutu Nih A Chim Mi Cu A Mak Ko (Video)….\nMinung Tam Tuk an Thi Lai ti bak a si Cang (US Election Update) →


BREAKING NEWS: KAWLRAM cu Ralkap Uknak ah a Lut Than (Ralkap lei nih an Chim ve Mi) – Kawltu Team\nBREAKING NEWS: KAWLRAM cu Ralkap Uknak ah a Lut Than (Ralkap lei nih an Chim ve Mi)\nA mak tak tak. Kan zan mang zong i kan manh ti lomi Kawlram thawngpang a chuak. BBC nih cun hi ti hin fiang tak tak in a langhter. Tuzing khan Kawlram Ralkap nih cun Aung San Suu Kyi le a party minung pawl a tlaih hna hnu ah Kawlram (Myanmar) cu ralkap uknak in hram hram in a lak. Ralkap lei Tv nih a phuan ning ah hi thil Emergency uknak hi dik tein uknak aa thlen hlan kum khat tal Emercecy ralkap uknak a si lai tiah a phuan.\nTuni Ralkap uknak ah Kawlram a chuah than hi Ralkap lei le Mipi cozah (NLD) karlak ah tutan rampi ithimnak (Election) kong ah buainak le bia i alnak a chuah hnu ah a si tiah langhter a si. Democracy zaukphung in Kawlram hi 2011 hnu in a kal hlan tiang kha Ralkap nih a uk. Ralkap uknak tang peng ah a um.\nRalkap thazaang petu hna nih tutan thimnak ah NLD nih teinak ah hmuhmi ah an lungtlin lonak an langhtermi hmanthlak. Lam ah sandah an piah.\nTuni ah Ralkap lei nih an chim ning ah ‘ Nawlneihnak cu Kawl Ralkap uktu bik Commander-in-chief Min Aung Hlaing sin ah pek asi. A ruang cu Election ah lih le hrokhrol in kalpi a si caah tiah an ti. Nay Pyi Taw le Yangoon khuapi Lam le Sul vialte ah Kawl ralkap an khat.\nHi kong he pehtlaiin US nih bia a chuah colh ve. US nih a lung tlin lonak a langhter ve i US Secretary of State Antony Blinken nih ,Kawlram mipi caah kan dir, Party le cozah hruaitu vialte tlaih a tongmi chuah dingin nawlnak an tuah. Cun Australia, Foreign Affairs Minister Marise Payne zong nih Ralkap nih Ram uknak phung upat ding le tlaihmi minung pawl chuah zok dingin nawlnak a tuah ve. Source: BBC\nBREAKING NEWS: Ralkap nih Cozah Nawlngeihnak an chuhnak kong Min Aung Hlaing nih a fianternak biathanh a tuah than Cang →


Vun rong adangmi faphir ahrin ruangah lunghrinh atongtu nu - Khuaruah Har News\nNigeria ram, Lagos khua ah minak nu pakhat nih cun vun rong a khatlomi faphir ahrin ruangah pawngkam minung hna nih cun amahnu cu vacung paduh asilai tiah an lunghrinh tiah theih asi. Mah faphirhna hringtu pa cu Babajide kum 38 asi tiah theih asii mah hna an nu cu Stacy kum 30 asi tiah theih asi.\nFaphir hna tucu Daniel le David Omrin hna an si. Faphir an sinain an unau nih hin ilawhnak an ngeih hrimlo. David cu avun rong arangmi asi pinah asam zong suirong asi lioah aunaupa tucu minak in achuak. Mah hna unau an zohtik hna ah hin mitampi nih cun Stacy cu midang he sualnak an tuah asilai tiah an lung ahring.\nSinain Stacy cu pa danghe aduhmi arak sihrimlo. David cu Albino tiah kawhmi dirhmun he achuakmi asi ruangah hin avun rong adannak hi asi. Can tlawmpal hnuah cun nghakchia hna dirhmun cu mitampi nih an rak cohlan khawhve cang. Tuah cun David le Daniel hna cu an umnak hmunah sele an sicang.\nStacy cu fashion designer pakhat asi tiah theih asi. Stacy nih ahrinmi afanu Demilade kum li nghakchianute zongcu anu bantukin vun rong ngeitu asi. Zeimaw can ah cun kan mit nih kan hmuhmi hmang hin biachahnak sual tuahkhawh arak sitawn. Kan hmuhmi phenah hin adikmi biathli hna hi arak iphum ziar tawn.\nAtlaumi sibawi le afapa hna cu mipi hna tangkawp in an kawl cuahmah lio a si\nSangau YLA Kut In A Thi Kyaw Kyaw Kongah An Lung Lomh Lo Nak cu Senthang Organization Of USA Le USA Senthang Church Nih Cathanh An Chuah Ve Cang\nA Mah Hringtu Nu Le Pa Nih A Birthday Kan In Lomh Piak Kho Lai Lo An Ti Ruang A Mah Le Mah Nunnak Ai\nUS Mipi Caah Thawngtha: Tax A Pemi Minung Pakhat Ah $2000 Cio Pek Nan Si Lai


LAIMI PROPHET I RALRING AHAU CANG, TRUMP RUANGAH PASTOR TTHIH PHEIH ATONG – The Chinlung Post\nLAIMI PROPHET I RALRING AHAU CANG, TRUMP RUANGAH PASTOR TTHIH PHEIH ATONG\nPresident Donald Trump Ruangah Pastor Pa Thihpheihnak A Tong Laimi Biaphuan Hmang Pawl Ralrin Hau Ve Cang. Trump kum 2020 US president thimnak kong he pehtlai in US pastor Jeremiah Johnson cu a nunnak tiangin Thihpheihnak a tong tiah Christians news, thawngzamhnak nih a langhter. Laimi phun chungin prophet-biaphuan hmang kan tamtukmi zong hi i ruah ngai hau.\nKan hnu zahnak tlang Thantlang khuasa pa a tlau lio zongah hakha ummi nu nih pathian nih aa ka chimh a thi hrim, khuachia nih thah dingin an hruai tiva ah an pei va kawl u law nan hmuh lai tiah biaphuan i Lih si tiah ka chim caah Pathian ralchanhmi ah an rak ka ruah. Ka timi hna cu Pathian chimhmi tak si cun a Thihnak hmun le hma fiang tein a chim lai, zawndamh in pathian nih rian tuanlo, cun biaphuan hi tuchan kan caan caah silo, biaphuan cu Bible hi si cang ka ti hna.\nA donghnak ahcun ka chimmi a theimi nih a thihlo lahva lamah pheikalh tunhmi nih an hmuh i an tlunpi cun lih biaphuan pei si tak ko hi an ka ti.Tutan trump kongah johnson us pastor zong a nunnak tiang thinphangin voi thong an Thihpheihnak hi Trump nih teinak a hmuh lai tiah a ti caah si. Trump a sungh tikah khrihfa mi lila sin in voithongin an chungkhar nunnak tiangin thihpheih a tonnak si. No prophecies-biaphuan cu zumti hlah, zawndamh biaphuan cu Pathian ralchanh si ti thei u sih.\nBible lawnglawng hi Zumtu kan caah biaphuan dik tak le zumh tlak si, cucu Pathian nih a minung hna hmangin aa kan theihtermi si. Bible cu chap hleh zuk hlah, biaphuan na zumh cun bible na chap tinak si lai caah i ralring hna usih, Pathian biaphuan kan duh cun pek kan si cangmi Bible i tlaih in phuang hna u sih ti kan sawm hna cucu biatak si.” Stonny pehmi si.\nPastor Johnson cu nih a chimmi cu hi bia ka phuan ruangah nun thihpheih ka tong hi bantuk tihnung bia hi ka chuahka in ka thri ballo tiah a chim. Sinsin ka palh tiah ka nawl hna, cun Pathian biachim cu ka ngol hlei lailo, Khrih le a vailam kong cu ka nun chung ka chim thiam ko lai, Pathian bia lawng zungzaal a hmun, minung ruahnak le zumh ning sawh cu a dikmi a rak um thlulo tiah a peh. Credit:TTPN\nJoseph Thawng Za Ting: Thawngpang Thar. Na hawi le sinah kuat cawlk i zuamve. Kan facebook le Google a ngah ve lo sual a si ah cun an kharpiak ve hna ti theihve hna seh.Tuzanlei in an tuahmi a si caah. Internet le Wifi ngeitu nih Google Fcaebook le Twitter cu a block ve cang hna. Kha a hodah a tei lai. Trump dirkamhtu hi zeitluk indah an thawng timi hi hmuhkhawh a si cang lai.\nNews chimnak station zong harnak tampi an tawng cang an ti. Twitter le Facebook cu an chukbling bak in an zuang cang. Noth Idaho Internet Service Provider BANS Twitter And Facebook Chaklei Idaho internet nih Twitter le Fcebook a kham ve hna. Antuhmi cu atheitlai atha taktak manh cang . By Joseph Thawng Za Ting.\nTHAWNGPANG THAR: NAN HAWI SIN AH RAK KUA CIO HNA UH\nVICE PRESIDENT MIKE PENCE NIH TRUMP ADIRKAMH CANG


Malaysia ah ramdangmi tangka a haltu palek deu 4 an tlaih hna | THE CHIN EXPRESS\nMalaysia ah ramdangmi tangka a haltu palek deu 4 an tlaih hna\nSelangor state, Klang khua i Taman Mesra pawnghrawng ah palek thil i hruk in ramdangmi sinah tangka hal a hmangmi pa 4 cu Malaysia palek nih an tlaih hna.\nKan hnu zarh Nirukni zaan sml 11.30 hrawng ah Malaysia palek nih lunghrinhmi Honda motor pakhat cu an dirter i an check. Motor chungah, Malaysia palek angki le palek hmanmi phone (walkie talkie) an hmuh.\n“Kum 19 in kum 36 kar simi Malaysia pa 4 nih a luancia thla 2 chungah palek kan si tiin phungninglo ramdangmi pawl cu an tlaih hna i tangka an hal hna. RM70,000 hrawng an hmuh cang,” tiah North Seberang Perai District palek bawi chang Noorikane Mohd Noor nih a chim.\n“Palek ka si aa timi 4 lakah 3 cu Negeri Sembilan state ah a ummi an si i 1 cu Perak state ah a ummi a si. Phungninglo ramdangmi an um ti an theih tuk ve i thil tthalo tuah duh ahcun Selangor state ah inn an hlang.”\n“Anmah 4 cu Sualnak Upadi in tazacuai an si. An sual ko ti ahcun a tambik kum 2 thongthlak silole tangka liamter silole a pahnih in dantat khawh an si.”\n“Palek angki cu kan hawipa nih a kan pek an ti i cu zong cu kan hlat liopi a si. Hlen a tongmi ramdangmi pawl cu palek sakhan ah an tonmi chim dingin thawngthanhnak zong kan tuah cang” tiah Mohd Noor nih a chimchap. – Sinar


UPC Biakinn telh in Thantlang inn 19 an khangh than, inn 500 hrawng khangh cang | The Chin Express\nUPC Biakinn telh in Thantlang inn 19 an khangh than, inn 500 hrawng khangh cang\nNizaan December 4 ah uknak firtu Kawl Ralkap nih Thantlang khua inn 19 an duah khangh hrawh ṭhan.\nInn 19 an khangh hrawhmi lakah UPC biakinn le UPC zung zong an i tel. Biakinn Sang inn 2 le Market Sang inn 17 an khangh hna.\nInn 19 ngeitu hna min cu;\nSalai Van Za Ling (Biakinn Sang)\nSayaci Tei Nawn (Biakinn Sang)\nPu Van Dawt Thang (Market Sang)\nPu Thla Hre (Market Sang)\nPu Mawng Khin (Market Sang)\nPu Thluang Thang (Market Sang)\nUPC Biakinn (Market Sang)\nUPC quarter (Market Sang)\nPu Cung Dun (Market Sang)\nPu Ngun Tha Cung (Market Sang)\nPu V Sang Cung (Market Sang)\nSayama Far Meng (Market Sang)\nPu Siang Zel (Market Sang)\nPu Biak Lian Cung (Market Sang)\nPu Bawk Cung (Market Sang)\nPu Mawng Cung (Marktet Sang)\nPu Hlei Hmung (Market Sang)\nPu Tum Lian (Market Sang) le\nPu Uk Ling (Market Sang) hna an si.\nInn 500 hrawng an khangh cang\nSeptember 9 thokin uknak firtu Kawl Ralkap nih Thantlang inn an duah lengmang hna i nihin tiangah inn 492 an khangh cang.\nSeptember 18 ni 1 chung te ah hotel pakhat telh in inn 19 an khangh. October 29 ni khat te ah inn 164 an khangh. November 25 inn 29 tiang ni 5 chungah 220 an khangh.\nSeptember 9 ah inn = 1\nSeptember 18 ah inn = 19\nOctober 29 ah inn = 164\nNovember 6 ah inn = 8\nNovember 9 ah inn = 2\nNovember 10 ah inn = 7\nNovember 11 ah inn = 3\nNovember 24 ah inn = 49\nNovember 25 – 29 ah inn = 220\nDecember 4 ah inn = 19 tiin dihlak inn 492 an khangh cang.\nSeptember 9 in atutiang an khanghmi inn 492 chungah a tam deuh cu Bokyoke Lam ormi Thantlang mirum pawl inn ṭhaṭha le dawr khan pawl an si hna.\nPhun dangin chim ahcun, Thantlang khua i minung tambiknak le Thantlang khua a sunlawi tertu le a dawhter tu inn vialte an khangh hrawh dih cang hna.\nThantlang khuami 10,000 hrawng cu nunnak kawl in September thla ah India ramri lei ah an zaam dih hna. Cheukhat cu India ramri khuate pawl ah an i dor hna. Tam deuh cu India ram ah an lut i Mizoram ralzaam camp ah an i dor hna.\nChin Ralzaam 70,000 leng an um cang\nThantlang peng Lungler khua zongah September 10 le 11 ah CNA/CDF le Kawl Ralkap i kahdohnak a chuak i Kawl Ralkap nih vanlawng in khua chung ah duhpaoh in bomb a thlak kah caah khuami le pawngkam khuate tampi cu ramtang le India ram, Mizoram state ah an zaam hna.\nAtu hi Mizoram ah Chin ralzaam 35,000 in 40,000 kar an um lio asi, tiah Chin Nuhrin Covo Bu (CHRO) nih a thanh.\nMindat, Paletwa, Kanpetlet, Falam, Matupi, tbk peng dang pawl zongah kan miphun 40,000 hrawng nih nunnak kawl in an inn le khua an zaamtak i khuadang le ramtang ah harsa taktak in an um tuar lio asi.\nFebruary 1 ah Myanmar ralkap nih mipi cozah uknak a chuh thokin ramchung ramleng ah Chin ralzaam 70,000 leng an um cang, tiah CHRO nih a thanh.\nThantlang khuami 7 an thah hna, 20 hrawng hliam an tuar cang\nThantlang ah CDF le Kawl Ralkap i kahnak ral a chuah hnu in atutiang ah sualnak ngei lo khuami 7 leng an thi cang i tampi hliam an tuar cang.\nAugust 25 zaanlei CDF le Kawl Ralkap an i kah lio ah Kawl Ralkap nih duhpaoh in khua chungah miakpi le meithal an kah caah inn tampi an khen hrawh i inn ah amah tein um komi sualnak ngei lo kum 10 ngakchia Van Bawi Thang an kah thah. Adang minung 9 an hliam hna.\nAugust 27 ah Kawl Ralkap bomb nih a puah i Sianginn Sang ummi Pu Hlei Bik, kum 40 a nunnak liam. Minung 7 hliam an tuar. 2 cu an kut le ke bul lakin a puah hna.\nAugust 28 ah kum 14 ngakchia Uk Lian Kam a nunnak liam. August 27 ah Kawl Ralkap bomb puakmi in hliam a tuar i a thaizing ah a nunnak liam.\nSeptember 15 ah Pu Van Za Ceu cu Kawl Ralkap nih an kah hrilh hnu ah an tlaih i a thawngpang theih asi ti lo. An thah, tiah zumh asi.\nSeptember 18 ah Kawl Ralkap nih Pastor Cung Biak Hum, kum 32 an kah thah.\nSeptember 29 ah Thantlang ah thil lak aa thawhmi Pu Ral Tu, kum 70 le Pu Hram Cung, kum 70 cu Kawl Ralkap nih an kah thah hna. An i citmi motor an kah i an thih hi si. Motor chungah minung 6 an um. Pu Zo Peng, kum 50 cu alu ah an khen ve nain a thi lo. Pu Than Heng, kum 78 cu a keng ah an hliam ve. Adang 2 cu hliam an tong lo.\nNovember 13 le December 3 ah Thantlang ah a thli tein thil lak aa thawhmi kum 20 nu le kum 24 nu an kah hna i hliam an tuar. December 3 ah aa thawmi kum 24 nu cu a hma fah tuk caah a nunnak chanh thlop dingin CDF nih an chanh i India ramri lei ah an tlikpi.\nNawlpatnak: Kawl Ralkap ṭhat lonak hi mi tampi nih an hmuhnak hnga SHARE lengmang hna usih\nPrevious articleAustralia ram Sydney khuapi ah Omicron zawtnak ngei 13 an hmuh cang hna\nNext articleBreaking News: Yangon ah sandahpiahmi ralkap motor in an pah rial hna i minug 4 thi


Zualko; Pu Sui Maung Nih Mual A Kan Liam Tak Ruangmang! – Chintanbo\nZualko; Pu Sui Maung Nih Mual A Kan Liam Tak Ruangmang!\nAugust 3, 2021 admin CHINNEWS 0\nKan Suttung Pakhat a Pur Than e\nDawtmi Khrihfabu hawikom dawt ram chung ram leng um vialte, kan Lai Bible kong ah kan miphun nih pa can i kan i ngeihmi pu Sui Maung nih Kawlram caan 3:35 AM, August 4, 2021 ah mual a kan liamtak than e. Lung a fak ngaih a chia htinghran ko e, maw kan chan zei ton ko hen kan ton. Pathian khuakhan hi hngalh a har tuk e.\nYangon um Laimi nih kan bochan mi, LBC ah Church Chairman zong can saupi a rak kan ttuan piaktu kan Suttungpi a si mi Pu Sui Maung nih August 4,2021(3:35 am) ah ruahlo ngai in mual a kan liam tak cang. Pa Maung na kan liam tak a tuan tuk ee. Yangon um na hawi le rual , LBC na rianttuan hawi le nih kan in philh kho bal lai lo ee. Kan mit thlam ah na cuang zung zal ko lai ee.\nKan bochan mi hna le kan dawtmi hna nih an kan liam taak cu a faak tuk eee Bawipa khuakhan theih har tuk. Tantak mi chungkhar le u le nu vial te nan ngaihchiatnak Pathian tu nih inhnem hram ko hna seh law. Kan ngaihchia tuk e, Chungkhar hna Bawipa nih hnem ko hna seh.\nCu reru cu reru cu. Bawipa a za cang lo maw? Hitin cun zeitindah kan si khawh lo. A poi tuk ee!! Pu Sui Mawng a jan liam tak ruangmang ko mu. Tantak mi chungkhar Pathian tu nih hnem hram ko hna seh mu. A dam ti thawng zeitik dah kan theih lai kan ti lio ah mu. Pu Sui Mawng, miphun nih bochanmi kan pa, kan in siang hrim lo ee. Bochanmi LBC kan pale an bau ruangmang cang hna lai mu.\nAi ka celh lo ee, Bawipa na khuakhan minung si nak in kan hngal kho lo ee. Ka pa Sui ka pa nih an rak in don lai mu.. sian lo bu in mangtha law. Aih ka ngai chia tuk Poi tuk ee. Maw Pathian Zei ruang ah ram le miphun nih bochan tuk mi le zohthlah tuk mi kan U le Kan Pale kan naule nih an kan Liam tak thluamah hnga. Na khuakhan nak hi theih thiam a har ko. Maw Pathian kan zaangfah hram cang ko.\nKan i bochan mi hna nih an kan liamtak cu ngaih a chia tuk ee! Pengpeng pa, nangmah lo in Lai Baibal Thiang zeitindah kan tawlrel kun lai? Kan in sianglo ee; Kan ngeih a chia tuk hring hran e Tan tak mi Chung. Khar Bawi pa nih hnem ko hna seh mu.\nMaw pa sui aw zei tin hme si hoi cu ti rum ro cun nan kan kal tak hoi e ka ngeih chia tuk chin2 te nu fa rual zei tin hme an um ne la Bawipa nang mah tu nih hnem hram ko hna mu. Kawi Sui atuantuk rih lo maw? Kan rak tlawnlen ti nak caan pawl ruah ah celh aum lo e Bawipa khuakhan hi theih Khoh si lo e taantak mi Bawipa tu nih in hnem ko hna seh.\nZeitin he si lengmang ko lai! Kan bochanmi pale ule vialte nih a kan kal taak dih ttung lai e! U Sui, na thiamnak lengluang le kan miphun ca i na kan chiahpiakmi caruuk vialte! Tlaih awk tha sehlaw kan ttang ttualmaal cio hnga mu. A kan dongtu ah kal chung ko kun law!\nLai Bible namnak le Laica kong ah kan bochanmi kan suttungpi a pur ruangmang hoi ne mu. U Sui aw, nangmah loin Lai Bible hi aho nihdah a van tawlrel lai? Na kan kal.tak tuan tuk lo maw?? Kan nin siang rih lo ti len zongah Pathian. khuakhan hngalh a har ko eee?? Kan ngaihchia tuk ee. Tantak mi chungkhar Bawipa nih hnem ko hna seh law.\nMah Bantuk Chin Nu Kan Sem Ve Hi Tihnung Bak A Si Ko!


Suh Kyi Nih Ramchungah A Cangmi Zeihmanh A Thei Lo! – Hakha Cherry\nState Counselor Daw Aung San Suh Kyi le President Win Myint cu May 24 ah Naypyidaw i ralhrang khawngsil innkulh chung biaceihzungah chuahpi an si i an sihni hna he minute 30 chung tonnak an ngei kho.\nKalaymyo Ah Mitlau An Um


Thantlang Motor PK Nih Mi An Tlaih Ning Hna In Biaceih Zungah An Chuahpi Hna Lo – THE CHINLAND POST\nThantlang Motor PK Nih Mi An Tlaih Ning Hna In Biaceih Zungah An Chuahpi Hna Lo\nSalai Elvis| 2018 January 18| Thantlang khuachung motor PK nih phungning lo in cycle le motor aa cit i tlaih mi hna cu an tlaih ning zat in biaceih zung ah an phakpi hna lo tiah thawng kan theih.\n“An tlaih ning hna hi mizapi nih theih dih a si ko, December thlachung hrawng kha cu Laipawng lungdonh hna ah mi a bawh in an bawh hna. Mi cheukhat tlaihmi hna cu zulhphung zullo deuh cu an si ko lai a fiang ko. Asinain phungning tein an tlaihmi hna a si ko ahcun biaceih zung le phungning tein zungah an chuahpi hna awk a si” tiah upa pakhat nih a chim.\n“Kan dawr pawng ah hin minung cu an bawh tawnnak si kaw, ka hmuh ningah nikhat ah a tlawmbik minung 5 cu an tlaih peng hna zungah an kalpi tak hna maw ti cu ka hngal lo” tiah nutung pakhat nih TCP ah a chim.\n2018 January 15 tiang biaceih zung ah an phanhpi mi hna minung 13 lawng an si rih tiah theih a si.\n“Hi kong ah motor PK nih an tlaih tik hna ah an tlaih hna nak hmun ah i rem hlah u, biaceih zungah phungning tein i remnak tuahkhawh a si ko. An tlaih hna nak hmun ah an rem tikah an tlaihmi hna le a tlaitu hna zong palhnak a tanhmi an lo veve. A hmun ah an i rempeng ah cun an lem hna lai. Cucaah biaceih zung hi zeidah a si i palek zung hi zeidah a si ti zong hngal hna seh” tiah Thantlang biaceih bawi Richard Kyaw Zin Oo nih TCP ah a chim.\n2017 kumkhat chungah Thantlang motor PK nih phungning in biaceih zungah an chuahpi mi hna minung 309 an si i hi chung ah August thlachung ah minung 2 lawng biaceihzung ah phakpi an si. November thla ah hin a tamcem zungah an chuahpi mi hna minung 58 an si. Cycle cit nak zulhphung a buarmi cu luchin chinh lo ah minung pakhat 30000 le cycle number a benh lo mi 100,000 dandat khawh an si tiah 2015 motor/cycle upadi ningin theih a si. +++\nPrevious Hakha Khuacuanhnak Tlang Innsang Saknak Caah CB Bank Nih Sing 200 An Hlut\nNext Hakha Ah Motor Dinhnak Hmuhhnih Tuah An Thawk Cang


Democrat Pawl Nih President Trump Cu Hrem An Timh, Trump Caah A Poi Tuk Lai – The Cherry Par\nDemocrat Pawl Nih President Trump Cu Hrem An Timh, Trump Caah A Poi Tuk Lai\nBiden nih president a tuan hlan paoh cu Covid-19 sii hi US mipi sin ah Democrat pawl nih phakter an duh lo hi ta.\nWhite House speaker Nancy Pelosi (D) nih Covid-19 sii hi politics ah aa hman hi ta. Amin bak khi a si ko. Pe-lo-sii. Biden nih president a ttuan hlan ahcun sii an pe duh hna lo kha.\n← Nancy Pelosi A Mualpho Cang Hi\nTrump Caah Ruahchannak A Tam Chin Lengmang State (6) Vote A Fiang Tuk Cang →


AN DAWTMI AN FAPA RUAK CHUNGKHAR NIH AN HUM KHO LO, KHUARUAHHAR THIL – The Chinlung Post\nVawlei cungah thil atlung ballomi, Coronavirus zawtnak ruangah a tlungmi hna cu tthenkhat caah cun tuar in khawh ahar ko lai. Hi zawtnak hi minung ruah loning bangin thil akalter mi zawtnak asi i, minung cungah a tlung ballomi hna cu khuaruahhar in vawleipi ah ahung cang, Thil a cang ballomi Coronavirus ruangah atlungmi hna atanglei bangin an si.\nCoronavirus zawtnak in Ismail Mohamed Abdulwahab, Brixton kum 13 asimi cu aliamcia Cawn Nikhatni ah khan a nunnak aliam. Asinain a ruakvuinak ah a chungkhat pakhat hmanh nih an telpi kho lo. Achuahpi a unau hne le hringtu a nu hna cu coronavirus zawtnak in an zawt caah zohkhanhnak tangah an um caah an dawtmi an fapa ruak an hum kho lo.\nCoronavirus zawtnak ruangah Guam lei ah dinhcaan ahmangmi US Aircraft Carrier i, USS Theodore Roosevelt captain asimi Brett Crozier cu a rian dinhter asinak cu Acting US Navy Secretary Thomas Modly nih thanhnak atuah. Aruang cu Covid-19 ruangah Navy rianttuantu minung zeimawzat nih an tuar caah asi.\nHi konghe pehtlaiin Pentagon ah thawngthanhnak an tuahmi cu a thlithup in chuahter ti asi, Rian a chuahnak thlahnak cu Navy rianttuantu hna nih an thlah ti asi. Coronavirus ruangah Spain ah a thimi an tam ngaingai nain Spanish Fortress Town pakhat, Zahara de la Sierra, Andalusian Countryside tlangcungah a ummi cu pehtlaihnak an kharpiak dih hna.\nVawleicung hmunkip kaakip ah an khar dih nain An khua ukuk Mayor Santiago Galvan nih khualuhnak hmun nga chungah hmunkhat lawng a on. Khuaruahhar ngaingai asimi cu hi khua ah hin minung thong khat le zali an um i, Coronavirus zawtnak angei mi minuung pakhat taktak hmanh an um lo tiah an chim.\nTuluk minung pakhat a simi Guo timi kum 29 asimi cu Europe ram ah a tlawng nain a thuhnawh i, ka tlawnglo tiah aa pheh. Asinain Coronavirus zawtnak nih aphak or atlunh i, zohkhanhnak tangah a um cuahmah lio asi. Amah hi a sining vialte police sin ah aa chim duh lo. Curuangah police nih kumkhat le cheu thongthlak dingin biachahnak an tuahpiak.\nHi zawtnak Coronavirus zawtnak konghe pehtlaiin a um ballomi a ummi khuaruahhar thil asimi cu Germany ramchungah Coronavirus ruangah minung aa chok hlenmi vialte hna cu pe 5 den in nan i hlat lai tiah nawl an chuah. Hi phunglam a zul lomi hna cu Euros 500 dantat an si lai tiah an chim.\nKA PU CU DR NU ZUUN IN A ZAW DENGMANG MASK ZONG A HMANG LO


US Election 2020 Hi 2000 Lio I Florida I Vote Relthannak Bantuk Hei Ai Lo Maw? – The Cherry Par\nUS Election 2020 Hi 2000 Lio I Florida I Vote Relthannak Bantuk Hei Ai Lo Maw?\nUS election i poll an tuahmi an phih dih hnu, vote rel cuahmah a si lio ah khin, “Vote kongah dehhlennak a um. US Supreme Court kan kai lai” tiin Trump nih tehte langhter lo piin a chim.\nNihin ni tiangah US election kong tuanbia i Spreme Court nih biachiahpiak hau a si mi cu 2000 election kha a si i, cu lio ah cun George W Bush nih Al Gore a rak tei bal.\nTutan election le 2000 election tahchunh hi a fawite ko nain, cu ti tahchunhnak tuahmi nih lamping ah a kan hruai khawhmi a si. 2000 election ah khan cun Florida state pakhat cung lawngah ai fuu dih – cu state ah cun candidate pahnih hna hi vote za tlawmpal te lawngin an i thlau. Ai khat lo mi cu, tutan ah cun Trump nih state tampi ah tazacuainak a tuah, cun Biden nih hin margins hrim in faaktuk in a thlau fawn.\n2000 lio ah zeidah a cang; US tuanbia chungah vote kongah a buaibaibikmi 2000 election lio ah khan, Republican governor of Texas zong a si i, US president hlun i a fapa a si mi George W Bush sinah Democratic Vice-President Al Gore hi mark tlawmte lawng in a rak sung bal.\n2000 lio zongah cun, khat le khat an i tluk ngai te lai, tiah opinion poll nih a rak chimcung bal. Election zaan a vun i thok in cun, election a phichuak ai hliahnak dingah Florida liangcungah zeizongte ai fu. Cu lio ah cun Florida nih electoral vote ai ngeihmi hi 25 a si. Nihin ah cun 29 a si cang.\nBallots an rel in cun, US networks kip nih Florida cu Al Gore tei ah an chiah. Asinain, a nehnu deuh ah khin, khat le khat an i tluktuk than, tiin thawng an thanh than. Suimilaam tlawmpal a vung rauh ah khin ‘Bush nih Florida ah buan a co than e,’ tiin network pakhat hnu pakhat nih thawng an vun thanh. Asinain, cu hnu zongah cun, buan a cotu fenh khawh an si rih lo, an i tluktuk than, tiin an thanh than.\nElection zaan cu pengpaso (seesaw) ai citmi ko an lo. “A sunghkhaan ko cang,” tiin Al Gore nih Bush cu phone in a hei chonh. “Nangmah tu kha a sungh khaan ko rawh,” tiin Bush nih a hei chonh than ve.\nBush nih 1,784 vote in Al Gore cu a hleih i, Florida law ning tein vote relthannak tuah dingin an nawl caah, a thai zing ah an thok colh ve. Bush a vote cu 327 tiangin an thumh. Cu hnu cun Florida chungum county kip ah vote relthannak tuah vir dingin Al Gore campaign nih nawlnak an tuah chap.\nRampumpi mit cu Florida cung lawngah ai fu cang hna i, cu lio i voting machine (seh) ah a langmi ballots cung i an cumhmi (catlap then/thleh duh ah stamp in hmetete awng um dingin cumh a si) pawl an dikfel le dikfel lo dawthlattu pawl nih thatein an cekhlat hna. Cu ti an check lio hmanthlaak cu news networks pawl nih an langhter lulh hna.\nA cheu voters pawl nih an ballots cu an cumh tikah, a cheu cu an ballot le a tanglei catlap ai then lomi an um. Cu tikah mizeideuh an thim, ti ai fiang tawn lo. Cun, thil pakhat a um rih mi cu, ballot cungah cumhmi a awng tete cu a um ko nain, hlan lakin ai cumh lo tikah, cu bantuk ballot paoh cu lunghrinmi asiloah tuahchommi ah chiahpiak an si.\nFlorida ah a nganbikmi sihni pawl nih ballot capar cung an cumhmi a fiang lo mi kong an ceih.\nFlorida ah a ummi a cheukhat Republican tanhtu pawl cu Miami ah an vung kal riangmang i vote relthannak ngol dingin, thalo in duhlonak an langhter. Cu ti duhlonak a langhtertu pawl cu Miami khuami an si ko, tiin an ti ko nain, tamdeuh u cu Washington ah a ummi Congress pawl bomhnak a petu Republican minung lawngte an si kha nehhnu ah theih an si than. Cu duhlonak langhtermi cu “The Brooks Brothes Riot” (Vatecek Unaurual Buaibainak) tiin min an pek – duhlonak a langhtermi pawl cu suut he nektai he an i hruk dih hna, ti a si.\nUS Supreme Court nih Bush savo an coter lawlaw i, buabainak vialte cu an donghter. “Vote relthannak nih hin kan US election a musiam hi a herh lo ah a chiatchuah sual leh lam lai,” tiin Supreme Court nih an chim. Florida i million 6 nih vote an thlaakmi vialte lakah a donghnak margin in Bush buan an coternak vote a zat cu 537 lawng a si. Cu tluk cun an rak i tluk.\n“Kai lungsak ko cang. Biaceihzung an biachahmi cu ka lung a tling lem lo nain, ka cohlan ko. A ra lai mi Monday i electoral college ah namhneh te dingmi tutan phichuak hi ka cohlan ko. Tu zan cu, kan ram democracy i a thazaang le a mipi dirhmun in lungkhat thinkhat in um ding kan si caah, ka lung ka thumhnak a vun langhter,” tiin Al Gore nih a chim.\nAl Gore nih election a co lo nain, rampumpi total vote ah cun 48.38% a hmuh i, Bush nih cun 47.87% lawng a hmuh.\nNihin election kongah zeidah ai dannak a um?\n2000 election lio i vote relthannak an tuah lio ah khan cun, biahalnak chuahpi khotu ballot capar ah a cat/ ai then lo mi (hanging chads) an um. Tutan election ah hin cun vote kongah dehhlennak a um, tiin tazacuainak lawng a um – cu kongah cun le tehte a um fawn lo.\nA tlawmbik state 5 hrawngah Trump legal team nih tazacuainak an tuah. “Kan ram ah dehhlennak nganpi a tlung” tiin hrihhram um lo piin a chim. April tein khan mail-in vote hi a rak zum lo cang i, dehhlennak tampi a um khomi a si, tiin a chim. Tehte le thitha in an langhter kho fawn lo.\nVote kong i dehhlennak hi cu a tlawmte tawn i, vote tlawmte lawng a hnursuan tawn, tiah election law experts pawl nih an chim.\nKhat le khat an i tluk lekmaknak state ah hin Biden nih Trump hi vote a thong le a sang in a tei ko rih hna.\nGeorgia ah hin, Biden nih Trump hi vote 14,000 hrawngin a lonh. Automatic in vote relthannak tuah tikah vote 14,000 hi a tlawmmi a lo ko. Asinain, election phichuak cu ai thlen hlei lai cu zumh a si hlei lo.\nVote relthannak an tuah ruangah thil ai thlengmi pathum a um bal – 2008 lio ah Minnesota Senate zuam lio ah siseh, 2004 i Washington governor thim lio ah siseh, 2006 i Vermont auditor thim lio ah khan a um bal. Asinain cu pathum lio ah cun, a hramthok te i margin in khat le khat vote an i thlau mi kha 500 hrawnghrang lawng an rak si bal.\nTrump nih a president dirhmun a humhaak khawhnak dingah cun electoral college vote 270 a hmuh a hau i, cu tikah Georgia lawng i buanco hi a caah san a tlai hlei rih lo.\n“Tutan election thilsining hi ai khat lo” tiin 2000 vote relthannak an tuah lio i kaphnih party caah sihni a tuanmi hna nih an chim.\n“Tutan election hi cu, piangte ti ko lo cu, a dih cang ko. Election a phichuak a khupthal a let than kho tu ding thil zeihmanh a um kho ding zong a si ti lo. Trump campaign nih hin State pakhat te hmanh hin election phichuak a hleng kho dingmi legal cawlcanghnak ai ngeih ti lo,” tiin 2000 election lio i Gore’s legal team a hruaitu David Boies nih a chim.\n“Election Day hnu ah Post office in a rak phanmi vote paoh cu phung he ai kalhmi a si. Cucaah hi pawl hi cu vun relhchih ti hlah u,” tiin Trump nih a aupimi cu 2000 lio i Bush’s team a hruaitu former secretary of state James Baker nih a soisel ngaingai. (Virus a tlun caah hin, Election Day hlan tein rak kuat cangmi ballot paoh cu Election Day hnu ni 3 tiang i an rak phaak ko ah cun cohlan an si lai, tiah Pennsylvania biaceihzung nih a ni a rak thawn cangmi a si.)\n“2000 lio i kan buaipimi than kha cu, vote an thlakmi kan rel than, kan rel than, kan rel than, cu hnu ah election kan donghter,” tiah Mr Barker nih a chim.\nAsinain, Senate leader Mitch McConnell hei ti bantuk Republican lakah a cheukhat seniors pawl nih cun Trump nih zazacuainak nawl a ngeihmi an dirpi ve.\nElection a Phichuak kongah Supreme Court nih bia a chat kho lai maw?\nTazacuainak a tuahmi Supreme Court tiang lanhpi dingin tu le tu Trump nih a chim. Asinain, hi thil hi cutluk in a fawibai mi cu a si lem lo.\nUS Attorney General William Barr nih hlathlainak tuah dingin cozah sihni pawl nawl a pek cang ko hna bu zongah, tazacuainak a tuahmi cu state level biaceihzung kipah ceihhmai (challenge) hmasa an si lai.\nTazacuainak an tuahmi cu state biaceihbawi nih an cohlan hnu ah vote relthannak tuah dingin nawl an chuahpiak te hna ding khi a si. Cu hnu lawngah cun an biasu cuaithlaipiak dingin Supreme Court sinah bomhnak an hal te lai.\nSihmanhsehlaw, tazacuainak an tuahmi a hmuru kongah phungningtein federal, asiloah legal lei in biahalnak tuah a si hrimhrim te lai.\nVote kongah nincanlonak tehte fiang a um hnu lawnglawng ah hlathlainak hi federal sihni pawl nih an tuah te lai, tiah attorney general nih tutan zarh deetka ah khan a chim.\nNihin tiang i Trump te lei nih an chimmi kongah biafiang pakhat hmanh a um rih lo. A chinchap lo ah ti le bang ahcun State cozah pawl nih an hnonh piak lulh cang hoi. Mangkong chim bantuk men ah a cang ko cang lai hi! Credit: Chelsea Bawi\n← Vawleicung Kakip Ralzaam Vialte Hna Caah Joe Biden A Tlin Cu Khua Ceu Thar An Hmuh Bantuk Ah Tuahpiak Khawh An Si\nChin State Constitution Le Chinram Hla →


Coronavirus ruangah USA nih a tuar ning cu President Trump zong nih ttihnung tuk cang tiin a chim ve cang\nCoronavirus ruangah USA dirhmun cu a chia tak tak cang. President Trump zong nih fiangtein a chim cang ko, Mah bantuk dirhmun kan phan lai ti cu ka zum kho hrim lo. Ttihnung tuk cang tiin a chim. Tu USA a thimi zat hi minung 70,000+ an si cang. American History ah kan caan chia bik a si. Pearl Harbor le 9/11 (mah hi Osama Bin Laden nih vanlawng pahnih hmangin Washington a tuknak/ World Trade Center kong a si) nak in ttih nung deuh cang tiin a chim\nThe White House a press briefing ah “1941 a Japan pawl nih Pearl Harbor naval base an vun kah lio ah kha, an mah ruangah World War II ah US zong kan lut ve mi a si i, atu zong coronavirus raungah a thimi zat hi September 9 terrorist attacks, New York, World Trade Center nak in an tam deuh cang word Trade Center ruangah kum 10 leng Afghanistan ah anti-terrorism operations kan tuk cang hna tiin atu an dirhmun le pehtlaih in thil sining a chim\nBe the first to comment on "Coronavirus ruangah USA nih a tuar ning cu President Trump zong nih ttihnung tuk cang tiin a chim ve cang"


Ralkap Thil Tuahmi Cungah China Nih A Um Kho Ti Lo! A Holh Ve Cang – Chin World News Evening\nFebruary 17, 2021 February 17, 2021 Salai Van Myanmar News\nWe strongly demand UN- EU- NATO and the US to immediately take actions on Russia and China for supporting the criminal Myanmar military to destroy the innocent civilians! Kawlram China ambassador nih atu lio Kawlram ah a cangmi buainak kongah an lung a tthatlonak le an duhmi a si hrimhrim lonak kong a hun chim cang. Russia bel nihcun fek tthup in ralkap a dirpi ko rih. China le Russia ram pahnih lawnglawng hi Kawl ralkap nih uknak an lak lai ah felfai tein thawng an thanhmi ram an si, tiah ruah a si. Atu lio ahcun China nak in Russia nih Kawl ralkap an dirpi deuh hna, timi fiang tein a lang!\nA ruang tampi lakah aa tel khomi cu ralkap nih uknaknak an lak deuh hlan January thla chung ah khan Russia defense minister-Sergei Shoigu cu Kawlram ah a rak tlawng i Kawl ralkap he Vanlawng kahnak (surface-to-air missile system) surveillance drones le Radar equipment pawl cawk ding in biahrennak an tuah dih. Cu lengah Kawl ralkap nih uknak an lak sin in Russia sermi Covid vaccine hman ding in biachahnak a tuah colh. Hi viate hi dollar million tam tuk man a si cang! Cucaah Russia nih Kawl ralkap dirpi ruangah a hmuh dingmi miaknak a tam i sungh dingmi um lem lo in a ruah caah caah fek tthup in a dirpi ve nak hi a si ko.\nChina nih Kawlram mipi dihlak he ral ah i ser hi ralkap he lawng i theihthiam lonak in a ttih deuh, timi atu tan an ambassador hmurkaa ah a lang ngaingai. Zeicatiah China nih Kawlram chung i a rian ttuan cangmi le ttuan timhmi vialte khi, mipi nih duh bak lo ahcun ralkap duhnak lawng in a kal kho thai ding an si lo, timi fiang tein an hngalh.\nCucaah China le Russia embassy hmai i duhlonak fakpi in langhter le US- UN le NATO hna nih Russia le China cu kawl ralkap an dirkamh ruangah fakpi in dantat ding, tiah warning an pek hna ahcun Kawl ralkap cu khuaci an mui ko lai. We strongly demand UN, EU, NATO and the US to immediately take actions on Russia and China for supporting the criminal Myanmar military to destroy the innocent civilians! Credit: Hrambik Lian


Hakha CDF Pasaltha Nih Catholic Siangbawi Rev. Fr. Noel Hrang Tin Thang Kongah Lehnak An Tuah Cang - Chin Eleven News\nAugust 1, 2021 admin@chin11news.com Chin 0\nHakha peng Surkua ah Pathian rian a tuan lio mi Catholic Siangbawi Rev. Fr. Noel Hrang Tin Thang le Catholic Saya Clement Cung Hnin kongah thawngthanhnak an tuahmi Cu CDF pawl nih fiang pup in an van leh cang hna hih!! Lehnak an tuahmi hna cu:\nMah hi RC Khrihfabu nih an halmi hna cu cu si.. : Hakha peng Surkua ah Pathian rian a tuan lio mi Catholic Siangbawi Rev. Fr. Noel Hrang Tin Thang le Catholic Saya Clement Cung Hnin cu July 26, 2021 ni ah Surkhua in Hakha lei an kal lio ah lampi ah CDF nih an tlaih hna tiah thawng kan theih.\nZarhkhat chung hren an si cang hna nain nihin ni tiang thlah an si rih hna lo ruang ah Pathian rian a tuan ti mi Siangbawi hna le RC Khrifa bupi zong kan thin a phang i kan ngeih zong a chia.\nHakha Diocese chungum Pathian rian a tuan ti hawi Saingbawi hna le RC Khrihfa bupi nih CDF tuanvo ngeitu hna lei kap in Rev. Fr. Noel Hrang Tin Thang le Catholic Saya Clement Cung Hnin cu a rannak in nan kan thlah piak than hna nak lai thawng kan in thanh hna. Acung cabia hi an mah tial ning tein langhter mi asi. A rannak in nan tlaih mi hna kan say ate pahnih kan thlah piak hna uh ti a si.


UPDATE: THANTLANG RALKAP NIH MINO MEITHAL AN PUAH HNAWH HNA – The Chinlung Post\nUPDATE: THANTLANG RALKAP NIH MINO MEITHAL AN PUAH HNAWH HNA\nMarch 27, 2021 admin Chin 0\nThantlang thawng update: March 27 zaan 9:40 PM hrawng ah Ralkap le Palek nih Thantlang ah minung 4 an tlaih hna, mino nih kalhnawh an timh nain meithal voi 3 an puah, kah ding an si cang ca ah an tin than hna, tiah kan theih. Hi an tlaih hna ah hin Thantlang Youth Association (TYA) Zung zong an bauh.\nCu hnu ah innpa chakthlang deuh an tlaih mi hna an si, tiah kan theih. An tlaih mi hna hi TCBC Pastor Ngun Thawng Lian, Pu Tial Ceu le a fapa Van Hmun Sang le Pu Tial Cung hna an si. Lamtonnak ah chuak in Mino pawl nih kalhnawh an i tim nain kahnak nawlpek an si cang ca ah an tin cio hna, tiah kan theih. Credit: The Hakha Times.\nThe Hakha Post:Thantlang Youth Association zung an luhnak ah ralkap le palek nih pakhat an kal pi. Thantlang Youth Association zung suimilaam 9:00PM luan hrawng i tawh an boh hnu zung an honnak inn ah a ummi Salai Van Hun Sang cu ralkap le palek nih an kalpi tiah kan theih. Khuami pakhat nih, “Van Hun Sang te inn hi TYA zung an honnak hmun a si. Anih hi Yangon ah a um peng mi a si. Palek le ralkap nih an inn an kingh hnawh hna i bia an hal hna i an kalpi colh,” tiah a chim. Tuzaan Thantlang khuapi chung TCBC Pastor telh in ralkap le palek nih minung pahnih an tlaih cang hna.\nFianternak an tuah mi: Thawngfianhnak kan tuah lai tiah Sayamah Sung Hlei nih a Facebook ah a tanglei bantuk in a langhter. Miphun Leirawitu le Zuartu Kan Si lomi Fianternak.Keimah Mih Nge le keimah Sung Hlei nih march thla 27 ni ah Hakha Campaign For Justice nih sullam ngeilo le ruahdomh rumro in miphun leirawitu unau hna tiah vawlei cung mipi hmuh dingin an kan phozarmi kongah kan si hrim hrim lomi fianternak tuah kan duh.\nAtu lio kawlram ah minung nunnak tampi liam in duhlonak langhter lio le ngaihchiat lio caan ah hin zei bantuk ruang hmanh ah mipi leirawitu le zuartu kan silonak kong cu march thla 28, 2021 suimilam 10:00 am ah kan umnak inn a simi Mucu Sang IBC biakinn hmai Pyidawta ah press conference kan tuah lai i a duhmi nih bia hal khawh le thawngpang laak khawh a si lai tiah thawng thanhnak kan tuah. Tiah alanghter.\nSAYAMAH SUNG HLEI: MIPHUN ZUARTU UNAU KAN SILONAK FIANTER KA DUH\nLUNG THLI TUM NIH SALAI TLUANGTE SINING APHUAN DIH CIKCEK


China Cozah Nih American He Zei Hmanh I Pehtleihnak Neih Ti Lo Ding Bak In Biahahnak Tuah A Timh Ngam Ko — Salai Ephraim Thawngpang\nChina Cozah Nih American He Zei Hmanh I Pehtleihnak Neih Ti Lo Ding Bak In Biahahnak Tuah A Timh Ngam Ko\nAmerican ram le China ram hna hi caan saupi an i er-tau cang,an pahnih remdaihnak ser cu an duh veve ko na in remdaihnak vun ser khawh nak ding caah pakhat duhnak zulh piak ding an i herh tuk veve caah a tu tiang hi an i rem kho bak loh!Naite ah khan American nih a neih mi a hriamnam hna lak in zei maw zat ralthuam cu Taiwan ram sin ah zuar a timh,American nih cun ka hriamnam hna cu Taiwan ram sin ah ka zuar lai i China ram nih zei hmanh soisel nak le a rak i thlak len ve awk a si lai lo tiah a rak chim bal cang.\nChinese foreign ministry biachimtu Geng Shuang photo.\nCun,American nih Taiwan ram sin ah a hriamnam zuar a timh hlanpi ah hin China nih cun American ram sin ah na ngeihmi hriamnam hna cu Taiwan ram sin ah pakhat hmanh rak kan zuar piak hlah tiah nawl patnak a rak tuah cang. asinain American nih cu thil a theih ko bu bak in a hriamnam cu Taiwan ram sin ah zuar chih a timh tik ah China cu a tur bak in a tur ve ko cang.American nih ka duh lo mithil a theih ko bu ah hi thil an tuah chih a si ah cun American le China ramdeihnak ser vun chim lo,cu hlan ah China ram chungah American muisam keng thil vialte hna leAmerican le China i pehtleih nak kan rak ngeih mi vialte hna cu kan chah dih lai tiah China nih a chim.\nChinese foreign ministry biachimtu Geng Shuang nih cun American le China cu kan karlak ah thil t’halo um hmanh sehlaw,American le China cu a rem lo mi le a ral taktak mi kan si tiah chim awk a t’ha loh,ram khat le ram khat kan i pehtleih nak cu a cat ti ko hmanh usih law,a ram min in kan chim a si ah cun tuchun ni tiang China le American cu rian kan t’uant’i cuahmah peng ko.zeicahtiah American ram mi zong China ram ah mi tampi nih a ran i chaw an let.cu ve bantuk in American ram chungah China ram tampi hna nih cun rian an t’uan i chaw an let ve.\nAmerican nih China ram nih a duh bak lo tiah a theih bu in Taiwan ram nih an sin ah hriamnam cawk dingin a hal hna i US State Department nih Taiwan aw-kaa cu an rak cohlan hna pin ah 108 General Dynamics Corp M1A2T Abrams tank le 250 Stinger missile bomb cawkter dingin biachahnak an tuah mi cu China cungah American nih zei taktak hmanh ah an rak kan rel lo ti an langhternak a si caah American nih Taiwan sin hi hrimnam a pekchanh ni cu American le China i pehtleih nak cu zei taktak hmanh nganlo in China nih kan chah dih ve lai tiah a chim.\nTagged China Cozah Nih American He Zei Hmanh I Pehtleihnak Neih Ti Lo Ding Bak In Biahahnak Tuah A Timh Ngam Ko\nBritain: Trump Nih Nuclear Deal A Rawh Nak A Sullam Cu Barack Obama Rawh A Duh Caah A Si Tiah An Phomh Than Cang →\n← Malaysia Parliament Pawl Hna Thiltuah Cu Dah Ngai Phungning Lo In Rian Tuan An I Tim Ko Cang Hih


A Poi Tuk E Thantlang Ah Thawng Chia Tuk Thei Than A Si E – Lai Lungrawn Post\nNovember 24, 2021 November 24, 2021 admin Hmuhning\nThantlang Khuachung Inn an Kaang Than Nihin November 24 zaanlei ah Thantlang khua, Sianginn sang le Zunghmun sang aa tonnak hrawng ah inn pawl an kaang tthan, tiah thawng kan theih.Inn zeizah a kangh cang timi fiang in theih a si lo. A kanghnak aruang fiang in theih a si lo nain ahlan ningkel in SAC ralhrang nih an duahmi a si lai, tiah zumh a si.\nThawngdang Naypyidaw in nichuahlei tlanghram i hmunhma khi mi sawhsawh in naih khawh lomi, ralhrang bawi hna an umnak a si. Cuka hmun cu Naypyidaw Zeyathiri peng chungah a ummi a si. Hi hmun ahhin ralhrang bawizik zungpi cu a um.\nUS nih phihkharnak a tuahmi Min Aung Hlaing chungkhar ngeihmi company hna cu A & M Company, Sky One Construction Company, The Yangon Restaurant, Yangon Gallery Art Showroom, Everfit Company (Pyi lam City Mall Center ah a ummi GymFitness) le Seventh Sense Film Production and Entertaiment Company hna an si. Source: Myanmar Now\nKalay PDF Pawl Caah A Herh TakTak Mi ThawngThanh Nak Le Ralring Pek


Aung La nih Global Martial Arts Award pahnih a co – Mizo World News\nAung La nih Global Martial Arts Award pahnih a co\nOne Championship nih a tuah mi Global Martial Arts Award 2018 laksawng peknak puai ah Myanmar ram minthat ter zungzal tu Aung La nih kum khat cung a tha cem laksawng le fighter thiam cem laksawng a co tiah theih asi.\nAung La hi laksawng a co ding min cazin an langh ter mi ah laksawng hi phun nga tiang a co lai ti tiangin an rak ti mi asi. Asinain Aung La nih laksawng pahnih lawng a hmuh. Aung La hi tukum chung ai thonghnak ah voikhat te hmanh a sung rih lo.\nHi laksawng peknak hi One Championship nih an tuahmi asi ko nain One Championship ah ai thongmi pawl lawng si loin UFC, Bellator, Rizin, Road FC, Cage Warrior pawl zong an i tel dihmi asi. Hi hna lak ah Aung La nih Myanmar min a that ter khawh than.


Deputy Manager, Conglomerate - Franchise Investor in Kanpur Looking to Invest in Food & Beverage Businesses Upto INR 5 lakh\nDeputy Manager, Conglomerate, Franchise Investor, Kanpur, India\nFranchise Investor in Kanpur Looking to Invest in Food & Beverage Businesses Upto INR 5 lakh\nWorking for a reputed MNC.\nInterested in a bakery franchise.\nIndustries44%219.8309585480934675.6328332373421722%134.60487837125348150.7697300754801411%90.58949371204268102.3974539321718611%96.193569403567758.0366270171899811%128.788239218104427.4281947048572831%152.926889900843422.032567015861716IndustriesBakeriesRestaurantsFood DeliveryFast Food Restauran…Fast Food RestaurantsFood & BeverageOthers


CNA LEIRAWITU NA SI TIMI KONGAH MG HLA NIH SALAI THANG LEHNAK ATUAH – The Chinlung Post\nCNA LEIRAWITU NA SI TIMI KONGAH MG HLA NIH SALAI THANG LEHNAK ATUAH\nMg Hla nih Chimmi vialte theih in thil sining fianternak a tuah cang. Facebook ah Salai Thang Thang timi nih Mg Hla cu CNF/A leirawitu a si tiah cabia alanghter mi konghe pehtlaiin Mg Hla nih mipi sin ah fianternak atuah cang. Salai Thang Thang timi nih Mg Hla konghe pehtlaiin cabia a ttialmi cu a tang lei bantuk in hin a si.\nLeirawitu Mg Hla. CNA thangchiatnak online a tialtu Mg Hla hi Pastor bantuk in facebook ah a hmanthlak hmuh khawh a si. Asinain ram le miphun caah nunnak pek in kum 33 chung dotthlennak a tuahtu online in thangchiatnak le zeirellonak online in phozar a hman hi a tlawm ti lo. Cucaah rak i ralring seh. CNA lawng a mualphoh le a kan thangchiat si lo. Chinmi vialte aa kan thangchiat, leirawitu Dalan asi sual. Ralrin peknak ah share na duh ahcun na tuah khawh tiah alanghter.\nHi bantuk in Salai Thang Thang nih cabia attialmi konghe pehtlaiin Mg Hla nih Chinmi vialte sin ah fianternak atuah mi cu hitihin a si. CNA a leirawitu asi tiah mah pa Salai Thang Thang nih Laiholh Tlangau facebook Group ah a rak ka post. A facebook ah a hmanthlak zong a um lo. Vakok pahnih te hi a facebook ah a tar. Yangon ah a ummi a si rua.\nKeimah cu Thantlang peng Zophei, Khuabung khuami ka si. Keimah he chuak tti khat unau hi CNA ah kum 5 a ummi a si. CNA an thangchiatnak bia ka chim ballo. Keimah cu CNA chungkhar tu leh khi ka si. Cutikah ka khuaruah a har. Apost tu hi a thluak ah Ti a lut men lai tiah Mg Hla nih alanghter.\nAmah ttialning tein: Fiang ter nak. CNA a Leirawi Tu asi tiah mah pa nih hin Laiholh tlang au Facebook Groups ah a ka post.A Facebook ah a hman thlak zong a um lo. Va kok pahnih ai tar mi te hi a fb ah a tar. Yan Gon um mi asi rua. Kei hi Thantlang peng zophei Khuabung ka si. Kei mah he chuah khat tti Ka u pa hi CNA ah kum 5 a um. CNA an thang chiah nak ka chimbal lo Kei hi. Kei hi CNA chungkhar deuh Tu khi kan si. Ka khua ruat a har ko.A thluah ah ti a lut men lai mah a ka post Tu pa hi. Credit: Mg Hla\nLAWMNAK KUT BENG USIH, A SUNGLAWITUK. THAWNGPANG TTHA AN THANH\nGOOD NEWS: RALHRANG KAWLRALKAP CAAH TTIHNUNG SI CANG


Ralkap Uknak Chuh Ruangah Japan Motor Company nih Myanmar Sehzung an Khar Chung | The Chin Express\nRalkap Uknak Chuh Ruangah Japan Motor Company nih Myanmar Sehzung an Khar Chung\nMyanmar ram ah sehzung a ngeimi Japan motor company Suzuki le motor thilri sertu company Denso nih, “Myanmar ram ah motor chuah le motor thilri chuah kan ngol chung,” tiin an thanh.\nSuzuki nih, “Yangon um kan sehzung 2 ah minung 400 leng rian an ṭuan. Zeitik dah rianṭuan kan thok ṭhan te lai ti cu kan hngal ve rih lo,” ati.\nMah vialte rianṭuantu cu an dinhter chung hna. Ralkap ruangah minung 400 leng bak lahkhah ngei loin harnak an tong colh tinak asi.\n“Kum 2019 ah Myanmar ram ah motor 13,300 hrawng kan chuah i 13,200 kan manh. 2019 chung Myanmar ram ah motor tambik a manhtu (60%) kan si,” ati.\nSuzuki company nih September thla ah kum 1 motor 40,000 a chuah khomi sehzung thar 1 on chap a timh, nain atu ning te cun a fiang ti lo.\nToyota company zong nih tu thla in Myanmar ram ah motor chuah hram thok a timh nain, “ralkap uknak chuhmi nih zei tluk in dah kan sipuaizi a hnorsuan lai ti kan tuak lio asi,” tiah a thanh.\nNi kum May thla tiangah, Myanmar ram ah sipuaizi a tuahmi Japan company 400 leng an um.\nUS le UN nih Myanmar sipuaizi an phih ahcun mah company vialte hi Myanmar ram ah sipuaizi tuah an ngah ti lai lo. Company 400 leng i rianṭuantu Kawlrammi vialte rian ngei lo le lahkhah ngei loin harnak an tong dih lai.\nJapan lawng si loin, South Korea, Australia, UK, Canada, tbk. company vialte zong Kawlram in an chuak dih lai i Kawlram ah tangka lutchuak (sipuaizi) a tla lai, mipi rian ngei loin harnak an tong dih lai.\nMyanmar ram sipuaizi phih loin ralkap lawng dantat hna sehlaw a ṭha tuk hnga.\nHmasa thawngpangVice President Pu Henry Van Thio Naypyitaw a Inn ah an Hren Rih\nHnu thawngpangSenator Dean Smith nih Australia Hluttaw ah Ramdang Vuanci Myanmar Kong a Hal


Rian Peknak Kongah Trump Nih Fiang Tein A Chim Cang – Chin World News Evening\nJanuary 8, 2021 January 8, 2021 Salai Van World News\nNawlngeihnak tlamtling tein kan i pe ko lai tiah President Trump nih a chim. President Trump nih a ralai mi January 20 American Cozah thar rian i peknak ka tlamtlinter lai tiah a chim.”Thimnak phichuak kong ah ka lungtling lo. Ka lungtlinlonak a ruang cu a fekfuan mi cherhchan a um ko nain January 20 i nawlngeihnak i peknak hi ka tlamtlinter ko lai.\nUpadi he aa tlak mi mee lawng rel in fehter ding tiah ka doh peng lai tiah ka chim peng. Hihi President tuanbia ah term khat chung ah a ttha bik mi a donghnak a si ko nain American ram a tthancho khawhnakhnga zuamcawhnak kan luh mi a donghnak a si ko, tiah President Trump nih a chim. Trump cu January 6 zaanlei in a hman mi Twitter cu suimilaam 12 chung a off caah hi cathanh hi President Social Media Director Dan Sacavino nih Twitter nih January 7 zing ah a thanh.\nRelchih: Rev. Franklin Graham Sin In Biacah. “Civil War dih hnu in kan ram a tthen thlek (kan thinlung )ning a ngan lio cem caan kan phan. Khrihfa a simi paoh nawl kan duhmi hna cu lungrual te le lungthin tak tein in kan ram President thimmi Joe Biden le Vice President thimmi Kamala Harris caah le Democrats le Replicant hruaitu hna nih kan ram tha tein an hruai khawhnak caah thlacam piak hna usih.\nPakhat le pakhat kutdong sawh in sual I phawtnak vialte an ngolnak ding le kan tonmi buaibainak vialte hi Kap hnih in tuanvo laak ding rian an ngeih zia an hngalh khawhnak dingah thlacam piak hna usih. American mi zapi caah a thami vialte hmun khat te ah lung khat thin khat in rian an tuan khawhnak hnga thlacam piak hna usih”. Credit: Salai Lairamthang\nChinram Chung Ziknawh-Eihmuar Ning Aa Thleng?


Breaking News: Ralbawl Thein Aung Kyaw nih Vuangtu Khuami Inndawng 3 sinah ningcang loin Phaisa Ting 13 a hal hna – Chin World News Evening\nDecember 21, 2020 Salai Van Chin News\nVuangtu khua ah Ralbawi Thein Aung Kyaw nih Vuangtu khuammi inndawng 3 sinah phaisa ting 13 ningcang loin a hla tiah thawng kan theih. Zeiruangah dah Phaisa hi a hal timi zeihmanh theih khawh a si rih loh. Hi kong he pehtlai in Salai Dokhar nih a tanglei bantukin a langhter.\nBreaking news: Vuangtu khua ah Ralbawi T,hein Aung Kyaw nih Vuangtu khuami Inndawng (3) sin in Phaisaa Ting (13) ningcaan loin a hal hna tiah khuami nih phone an ka chawnh. Ralbawi pa cu phone ka chawnh peng ko nain power off a ti peng caah tutiang ka chawn kho lo.\nZeiruang ah Ralkap nih nihin Democracy chan kan timi tiang ah phaisa ning cang loin an hal thiam. CNF/A le Ralkap remdaihnak sign(minsen) a thutmi an buar si lo maw? Lai media pawl nih va kal hnawh ulaw interview kan tuah piak kho hna law a tha ngai hnga. Cun Hluttaw palai pawl zeidah nan tuah peng mipi an tuarmi kong ah zuanhnawh lein cu nan daithlang ngai Tender bawh company pawl he rian tuanti lawng hi na thlihrang hlah seh. Source: Salai Dokhar\nUS bawmhnak kong thawngpang rak rel chih: Minung Pakhat Nih Stimulus Check $600 Cio Ngah Si Lai. Congress palai pawl cu weekend zongah din loin meting an tuah hnu ah US$900 billion economic relief package cu White House, Republican le Democrats hruaitu hna lungtlinnak an ngei cang.\nMah lungtlin mi chungah minung pakhat nih $600 cio pek dingmi zong a tel chih. Asinain kum khat ah minung pakhat nih US$ 75000 nak tlawm a hmumi lawng nih an co lai. Kum khat hmuhmi income $75000 a ngahmi nuva nih fa pahnih an ngeih chih ahcun $2400 an ngah khawh lai tinak a si. Thaizing ah zeitik ah dah Stimulus Check an kuat lai timi fiang deuh in an chim te lai.\nTu zanlei ah Senate hruaitu Mitch McConnel nih hnatlaknak an ngei cangnak Washington Post ah a chimmi a si. Atu an chuahpi mi bill hi kap hnih lungtinnak a si cang caah fawi tein senate le house nih tuzan asiloah thaizing ah an pass colh lai tiah zumhnak an ngei.\nCongress nih an pass mi cu President Donald Trump nih min a thut lai i fehter colh a si lai. President Donald Trump nih cun minung pakhat nih $1200 in $2000 tiang pek ding an si tiah a ti. Nan hawile a thei lomi caah rak share chin te ulaw. Source: Salai Lairamthang\nA poi tuk hringhran Vuangtu khuami ngaihchia in an um


Thantlang Khuaah Hotel Zone Saknak Ding Avoi Khatnak Hmun Hma An Zoh – THE CHINLAND POST\nThantlang Khuaah Hotel Zone Saknak Ding Avoi Khatnak Hmun Hma An Zoh\nSalai Elvis| 208 March 17| Ramkomh Ministry of Hotel & Tourism zung nih Thantlang ah Hotel zone sak ding in March 16 khan a voikhatnak hmunhma an zoh ti thawng kan theih.\nHi hmun an zohnak cu Tlangrua lam, Laipawnglung in khaan 2 tluk aa hlatnak Pawhterawn, thinghual tlang ah an zoh. Hi ni ah cunglei in tuanvo ngeitu minung pakhat thlah mi, Thantlang khuanu/pa le sipin committee chairman hna nih an zoh pi hna.\n“A hmunhma cu a voikhatnak lawng kan zoh a si rih caah zei hmanh a fiangrih lo. A tu kan zohnak Pawhte rawn, Thinghual tlang hi a tha bik lai tiah kan zoh mi a si caah hi hmun zong hi a tha tuk. Ti belte a har deuh lai, hi hmun ah inn 50 hrawng cu ai tlum lai. A voikhatnak kan zoh lawng a si caah tuanvo ngeitu an vun thlah mi nih riantuantu ding hna um nak inn khuachungah rak hlang chung u an kan ti caah inn kan hlan lio pi a si. Hotel lei nih an vun thlah mi zong nih a hmun hi a lungtling ngai te. Zeitin an sak lai le zeitik an lim lai, an sak ning muisam tibantuk cu kan hngal ve rih lo.” tiah khuanu/pa tuanvo ngeitu Pu Lawm Bik nih TCP ah a chim.\nAtu bantuk in Thantlang ah Hotel Zone sak timhnak cu Febuary thla Vice President Pu Henry Van Thio Thantlang a phak lio ah Hotel le khualtlawng tlaitu bu a si mi Daw Tin Tin Lwin nih khuanu/pa hna sinah hmun hma nan ka pek khawh ahcun Thantlang ah Hotel Zone kan sakpiak hna lai tiah bia a rak kamh bal cang hna.\nCu tan lila ah Hotel le khualtlawng tlaitu bu hna nih Thantlang khua caah sing 60 laksawng an rak pek hna. Hi rian an thok khawh ahcun Chin ramchung ah Hotel Zone a pakhatnak Thantlang ah a um hi a si lai tiah theih a si.+++\nPrevious Hmawngtlang Khua Ah Inn A Kang\nNext Mongwa Ah Uico Firtu Minung Pathum An Tlaih Hna


UNHCR Malaysia: Selangor state cozah nih ralzaam le ramdangmi vialte an sang cio ah COVID-19 raikhamsi a chunh hna lai - THE CHIN EXPRESS\nUNHCR Malaysia: Selangor state cozah nih ralzaam le ramdangmi vialte an sang cio ah COVID-19 raikhamsi a chunh hna lai\nTuni ah UNHCR Malaysia nih ralzaam bu hruaitu pawl thawng a thanh hna.\n“Selangor state cozah nih ralzaam le ramdangmi (UNHCR card ngei he ngei lo he) an sang cio ah COVID-19 raikhamsi va chunh dih kan duh hna caah kan bawm tiin UNHCR a kan pehtlaih.\n“Cucaah, ralzaam bu hruaitu pawl nih zaangfahnak tein Selangor state chung i;\nNan member milu zat (ruahdamh)\nNan member an umnak sang pawl le kha sang an kal tikah pehtlaih dingmi upa min le phone number le\nNan member chungah raikhamsi aa chun cangmi milu zat (ruahdamh) UNHCR sinah kan kua uh,” ati hna.\nRalzaam bu hruaitu pawl nih Selangor state chung an member milu zat le an umnak sang pawl cu UNHCR sinah an kuat hnu ah UNHCR le Selangor state cozah nih ralzaam umnak sang kip ah kal in raikhamsi an chunh hna lai.\nAtu hi cu Selangor state chung lawng asi rih. Selangor state cozah nih a state chungum ralzaam le ramdangmi paoh chunh a timhmi hna asi. State dang kong cu thawngpang um rih lo.\nZei bantuk raikhamsi dah an chunh hna lai?\nUNHCR nih tuni thawngthanhnak ahcun a chim lo. Hmasa ahkhan Raikhamsi Chunhnak Vuanci Pu Khairy nih, “Ralzaam pawl cu cozah nih ton an har tuk caah voi 1 lawng chunh haumi China ser CanSino kan chunhte hna lai,” a rak ti.\nSinain, atutiang ahcun Malaysia cozah nih ralzaam te lawngin raikhamsi chunhnak a tuah rih lo.\nRalzaam le ramdangmi nih kanmah tein cozah app MySejahtera ah kan sok i an rammi he aa khat tein a ummi paoh a kan chunh. US ser Pfizer chunhmi zong an um pah, voi 2 chunh haumi China ser Sinovac chunhmi kan tam cem men lai (an rammi zong an chunh ciomi hna si ko). UK ser AstraZeneca chunhmi zong an um pah.\nMalaysia cozah nih ralzaam le phungninglo ramdangmi a kan rem lonak a chim lengmang ko nain, COVID-19 raikhamsi hi kan rammi lawng kan chunh hna ahcun ralzaam le ramdangmi sin in zawtnak a karh ṭhan peng lai ti a phan caah a kan chunh ve nak asi.\nChinmi cu chunh awk an um tuk ti lo\nSelangor state um Chinmi cu voi 1 tal cu kan i chun pah dih cang hna. Aa chun rih lomi cu damlo ruangah le anmah nih an duh rih lo ruang deuh ah asi.\nChunh a duh ko nain aa chun rih lomi cu an um huaha ti lo, an um lo ti khawh asi. Appointment ngah rih lomi pawl zong Serdang Sizung le Bukit Jalil Stadium ah appointment loin an kal i an i chun thluahmah hna.\nKL le Selangor ummi paoh cu August 22 tiang Bukit Jalil Stadium ah appointment hau loin chunh khawh peng asi rih. LRT tlanglawng in Bukit Jalil Station ah ṭum asi. Taxi hauh lo caah ai rem ngai. Aa chun rih lomi nan um ahcun vai chun cio uh. UNHCR card ngei he ngei lo he chunh khawh dih asi, nain UNHCR card na ngeih lo ahcun na CRC, FRO, ACR, passport, tbk na ngeihmi paoh nai ken ai.


U Maung Moe @ Moe Kyi cu tuzing June 17 suimilam 10 hrawngah meithal in an kah – Buanchukcho\nYangon, Sanchaung, Tantatar sangbawi U Maung Moe @ Moe Kyi cu tuzing June 17 suimilam 10 hrawngah meithal in a lu ah an kah tiah theih a si. U Maung Moe hi ralhrangbu nih rian an khinh mi a si, innchung ah a um lio ah an kah mi a si. A lu ah hma a pu i sii-inn ah zohkhenh lio a si tiah theih a si.\nRalhrangbu nih uknak an lak hnuin June 16 tiang Yangon khuapi chung veng/sang bawi a thi mi 8 an si cang. Nizaan June 16 zinglei ah Yangon, Hlaingtharyar No.13 sangbawi U Hla Oo panglong market pawngah meithal in an kah i a thi. A thi mi chungkhar hna hi ralhrangbu nih minung pakhat an thi ahcun kyat sing 5 kan bawmh tiin ralhrangbu thawngthanhnak Myaywaddy TV nih a thanh. The Chin Post\nthawngpang dang relchap : Thantlang ah COVID-19 mizaw 8 hmuh an si, a zualhma an um lo\nJune 17, COVID-19 Emergency Response Committee, Thantlang (CERT) nih COVID-19 zawtnak check hram an thok, minung 20 check an si i 8 sin ah zawtnak hmuh an si nain a zualhma an um lo, tiah kan theih.\n“Kanmah CERT nih Thantlang Baptist Church (TBC) ah siikhaan kan tuah i nihin kha kan lim. Kan lim hnu ah Dr. Hmuh Thang Clinic (siikhaan) um mizaw minung 20 kha kan check hna i minung 8 sin ah zawtnak hmuh a si. A zaw mi zong cu a zualhma an si lo,” tiah CERT Treasurer Sayama Chin Chin nih The Hakha Times ah a chim.\nAtulio hi Mizoram in Thantlang ah a luut mi zong an um len. Cun, atulio COVID-19 boruak he pehtlai in felfai deuh in tawlrel a hau i rianrang ngai in Biaknaklei upa hna le Khuanu Khuapa i bawm in CERT zong kan dirh. Atu mizaw hna hi zeitindah kan tawlrel hna lai, ti mi tu cu a checktu siibawi nih cutin khatin a kan ti ning in tawlrel an si lai, ti zong a cunglei tuanvo ngeitu nih a chim fawn.\nMyanmar ram ah COVID-19 hi dot thumnak (third wave) kan phan i a zual lei a panh ca ah Chinram hmun tampi ah COVID-19 zawtnak a karh cuahmah. Thantlang zong ah minung 8 sin in zawtnak hmuh a si cang. #Photo: Thantlang ah COVID-19 rak check bal lio photo. The Hakha Times\nKan In Lawmhpi Tuk E : “COVID-19 positive in a ni 14nak (June 17) ah negative ka si cang,” tiah hlasakthiam Benjamin Sum nih a chim